ROCCAT Renga: Gaming Headset Khusus Buat Genre FPS!

Dengan menjanjikan kualiti bunyi bertaraf studio, adakah headset gaming ROCCAT Renga bakal memberi saingan dalam pasaran audio gaming? JomBaca review kami, Boleh Beli or Boleh Blah!?

Rekaan yang ringkas ini sememangnya memberikan keselesaan kepada pengguna. Tapi pasti ramai yang akan teringat kepada headset yang dikeluarkan oleh Steelseries.
Spesifikasi Teknikal
Pemacu Speaker

Frekuensi: 20∼20000Hz
Impedans: 32Ω
Diameter: 50mm
Material: Magnet Neodymium

Mikrofon

Kepekaan: 1kHz: -52dB
Impedans: 2.2kΩ
Mikrofon semua arah

Ukuran/Berat

Lebar: 21.0 cm
Ketinggian: 20.0 cm
Panjang: 10.0 cm
Berat: 210 g

Keperluan Sistem

3.5 mm soket bicu (jack)

Rekaan yang ringkas. Ok ke?
Dengan rekaan yang ringkas ini, ROCCAT berjaya memberikan 2 perkara yang diperlukan oleh gamer dalam sesi bermain yang lama iaitu pengudaraan dan keselesaan.
Pengudaraan berjaya diberikan melalui rekaan open-ear yang membenarkan udara keluar dan masuk. Ciri open-ear ini juga membenarkan orang yang berdekatan mendengar dari headset anda.
Renga ini juga adalah ringan dan tidak membeban kepala atau leher anda apabila diguna secara berpanjangan. Dapat dilihat ini berjaya dicapai melalui rekaan headband yang ringkas tetapi tidak mengorbankan sebarang keselesaan.
Penulis sedikit bimbang dengan plastik yang digunakan dalam pembuatan ROCCAT Renga ini. Jika anda seorang yang biasa ‘rage’ ketika gaming, elakkan menghempas headset ini kerana mungkin akan membuatkan ia bersepai.
PC sahaja ke boleh pakai? Console boleh?
ROCCAT Renga boleh disambungkan dengan PC, PS4, Xbox One, Wii U dan juga pada smartphone anda melalui 3.5 mm soket bicu (jack) yang merupakan standard kepada kebanyakkan peranti.
Gaming headset ROCCAT Renga ini turut mempunyai alat kawalan yang membenarkan pengguna untuk menghentikan input dari mikrofon secara pantas disamping mengawal kekuatan audio di pemacu speaker.
Ini adalah sangat berguna jika anda selalu bertukar-tukar peranti dan ingin membawanya ke mana-mana seperti ke LAN party atau pun ke pertandingan eSport. Sangat dihargai jika ROCCAT dapat menyertakan bersama sebuah beg simpanan bagi headset gaming ini.
Yang paling penting adalah audionya. Ada bagus?
Bagi mereka yang dikira sebagai ‘generasi Beats’ headset gaming ini kurang sesuai dengan anda. Ia tidak mempunyai bunyi bass yang boleh meletopkan gegendang telinga anda walaupun disertakan dengan pemacu speaker bersaiz 50 mm.
Sebaliknya jika anda meminati bunyi akustik dan mementingkan sensiviti audio seperti bunyi tapak kaki musuh dalam FPS, headset gaming ini amat bersesuaian untuk ada.
Mikrofon untuk ROCCAT Renga boleh dikira sebagai sederhana. Tidak teruk dan juga tidak cemerlang. Semasa pengujian untuk review ini, ahli pasukan penulis mendapati tiada masalah semasa berkomunikasi.
Keputusan: Boleh Beli or Boleh Blah!?
BOLEH BLAH! – Minat bunyi bass yang kuat dan padu? Renga bukan direka untuk anda. Jika anda juga kasar dalam penjagaan gajet, headset ini juga kurang sesuai untuk dimiliki. Amat dihargai jika ROCCAT dapat menyertakan beg simpanan buat headset Renga ini.
BOLEH BELI! – Dapat dilihat bahawa ROCCAT telah membina Renga khas untuk mereka yang pentingkan sensiviti dalam audio dan terutamanya bagi mereka yang meminati genre FPS. Bunyi-bunyi seperti pijakan tapak kaki dan bunyi mengisi peluru (reloading) dapat didengar dengan jelas. Rekaan yang ringan dan selesa juga amat baik dalam sesi gaming yang sengit dan panjang.
– Bunyi bass yang kurang berkesan.
– Material yang kurang sesuai untuk mereka yang kasar dengan penjagaan headset.
– Tidak disertakan bersama sebarang USB audio kad.
– Tiada aksesori lain disertakan seperti beg simpanan.
+ Audio akustik yang memuaskan. Sesuai untuk mereka yang gemarkan genre FPS.
+ Rekaan yang ringkas. Namun pasti ada yang kurang gemarkan ia.
+ Ringan dan selesa. Mempunyai pengudaraan yang baik.
+ Memberikan kualiti yang setara dengan harganya.
So, amacam? Boleh Beli? Boleh Blah? Haa tepok dada tanyalah selera! Kalau nak order ROCCAT Renga ini menerusi Gamers Hideout, korang boleh KLIK SINI!
*ROCCAT Renga diedarkan oleh PLAY Interactive pada harga RM 239.00. Sebarang harga yang dinyatakan didalam artikel ini adalah harga yang ditetapkan semasa penulisan artikel. Perubahan mungkin berlaku.
*ROCCAT Renga telah melalui ujian di pelbagai peranti seperti PC, PS4, Samsung Note 3 dan iPad. Antara game yang telah dicuba bersama adalah Superhot, The Division, Street Fighter V dan Battlefield 4.


BenQ Memperkenalkan 2 Monitor Baru Yang Direka Untuk Mereka Yang Serius Dalam Gaming

Monitor terbaru dari BenQ ini boleh didapati pada saiz 24.5″ dan 27″.

BenQ ZOWIE (sebuah divisi gaming BenQ) kini telah melancarkan 2 model baru iaitu XL2540 dan XL2735 di Quill City Mall, Kuala Lumpur. Kedua-dua model ini berfokus kepada mereka yang sedang atau ingin berkecimpung dalam dunia eSport yang semakin mendapat perhatian.

Pelancaran ini menampilkan demo oleh team CS:GO Orange e-Sports beserta Alex “xevR” Pereira dari JYP Gaming untuk berkongsi pengalaman menggunakan monitor Zowie. Menurut Alex, kejelasan daripada refresh rate tinggi 240Hz agak nyata dan boleh dibezakan daripada refresh rate 144Hz dan kebawah.

Kedua-dua model XL2540 dan XL2735 menampilkan shield atau pelindung yang boleh mengurangkan silau dari sumber cahaya lain, membantu anda fokus kepada permainan. Ia juga turut menampilkan S-Switch – membolehkan akses mudah untuk menukar input & display presets.
Berikut adalah spesifikasi bagi XL2540 dan XL2735:

XL2540 – Bersaiz 24.5″, monitor ini mampu berikan refresh rate setinggi 240Hz dengan resolusi maksimum 1920×1080.
XL2735 – Bersaiz 27″, monitor ini mampu berikan refresh rate setinggi 144Hz dengan resolusi maksimum 2560×1440 disertai dengan teknologi DyAc(tm) yang mampu mengurangkan motion blur dan meningkatkan kejelasan imej paparan.

Teringin melihat bagaimana teknologi DyAC ini berfungsi? Jom layan video dibawah!

XL2540 dan XL2735 boleh didapatkan pada harga RM2,399 dan RM3,299 dari pengedar BenQ seluruh negara.


Roblox kini sedang bekerjasama dengan Sony untuk bawa masuk ke PlayStation

View this post on Instagram            A post shared by JomGaming (@jomgaming)


Saksikan Keindahan Battlefield 1 Dalam Video Cinematic Ini!

Suasana yang bertukar antara sunyi dan huru-hara semasa Perang Dunia Pertama (WW1) dipaparkan dalam video ini.

Kita sudahpun melihat gameplay sebenar Battlefield 1 semasa acara EA Play tempoh hari. Terkini, Berdu, seorang Youtuber yang terkenal dengan video-video cinematic memukau, telah mengeluarkan video terbaru yang memperlihatkan keindahan grafik yang cantik dalam Battlefield 1.
Video montage gabungan cinematic dan gameplay ini yang dirakam melalui spectator mode boleh dikatakan memaparkan apakah yang para pemain akan alami apabila game ini akan dilancarkan pada 21 Oktober nanti. Jom layan:

JomBaca: Battlefield 1 Telah Buang Karakter Wanita Dari Multiplayer Untuk Kekalkan Fakta Sejarah


Ninja Dedahkan Mengapa Beliau Tidak Squad-Up Bersama Gamer/Streamer Wanita

#RelationshipGoals

Siapa yang tidak kenal dengan Tyler Blevins, atau lebih dikenali dengan gelaran Ninja? Gamer/streamer yang mencipta fenomena global, bersama-sama dengan populariti Fortnite.
Kalau korang perasan, kesemua pemain yang beliau pernah squad-up bersama ialah gamer lelaki, dan tidak pernah kita melihat Ninja bermain online bersama gamer/streamer wanita. Ini telah menimbulkan kemusykilan dalam kalangan para peminat beliau.
Terbaru, dalam temubual Ninja bersama Polygon, beliau telah mendedahkan mengapa situasi ini berlaku. Disebabkan ingin menjaga perasaan isterinya, Jessica, beliau tidak mahu bermain game online bersama wanita lain. Beliau mengerti bagaimana sesuatu situasi bersama wanita lain yang sepatutnya tidak ada apa-apa makna, boleh diviralkan oleh Internet dan boleh melukakan hati isterinya.
“Jika saya mempunyai perbualan dengan seorang streamer wanita di mana kami main bersama, dan mungkin ada sedikit situasi mengorat, ia akan diambil dan diletakkan dalam pelbagai video untuk dijadikan clickbait buat selamanya,” kata Ninja.
Beliau kemudian menjelaskan yang ia adalah keputusan beliau sendiri, dan bukan hasil suruhan daripada isterinya. Ninja menyatakan betapa sayangnya beliau kepada isterinya dan tidak mahu menimbulkan sebarang fitnah.
“Itu bukan suruhan dia [isterinya]. Dia tiada kena mengena. Ini adalah saya seperti ‘saya sayangkan hubungan kami dan tidak, saya tidak mahu kamu melalui semua itu.'”
Ada yang mengkritik, dan ada juga yang menyambut baik keputusan Ninja ini. Yang mengkritik mengatakan, melalui populariti Ninja, beliau boleh mengubah pandangan ramai terhadap diskriminasi kepada gamer/streamer wanita. Yang memuji tindakan Ninja ini pula, mengatakan yang mereka mengerti bagaimana Ninja mahu melindungi hubungan yang beliau sayang itu daripada bermacam fitnah yang boleh ditaburkan di Internet.

 View this post on Instagram

 The Espys are something to experience. Blessed to be here with the wife @jessghosty
A post shared by  Tyler Blevins (@ninja) on Jul 18, 2018 at 6:06pm PDT

Apa pula komen korang? Setuju atau tidak pendekatan yang dilakukan oleh Ninja ini? Mengapa?


Game macam Projek High Council, tapi buatan Indonesia


Xbox One: Preview Fungsi Cortana & Aplikasi Baru!

Pada hari ini, gelombang baru untuk prebiu kemaskini akan dilaksanakan di Xbox One yang telah mendaftar untuk prebiu program tersebut.
Perisian Xbox One versi baru ini menggunakan platform OneCore Windows dan ia juga didatangkan dengan dua ciri-ciri baru iaitu integrasi Cortana dan aplikasi baru untuk Xbox.
Cortana sedang menguruskan parti Xbox
Kawalan suara Cortana sepatutnya telah dikemaskini pada tahun lepas, tapi feature itu agak tergelincir dari apa yang mereka harapkan. Cortana akan menggolongkan fungsi suara Xbox yang sedia ada seperti memulakan aplikasi dan navigasi antara muka.
Cortana juga boleh digunakan untuk senario yang lebih kompleks. Sebagai contoh, anda boleh mengarahkan Cortana untuk menjemput rakan-rakan untuk menyertai parti tertentu apabila mereka online.
Seperti biasa, Cortana tertakluk kepada pelbagai sekatan. Ia hanya boleh bersuara dalam bahasa Inggeris (UK dan US), Perancis, Itali, German dan Spanish. Jadi, mereka adalah satu-satunya pasaran di mana perkhidmatannya akan berfungsi dahulu.
Dengan update ini, Xbox akan boleh bertindak balas terhadap “Hey, Cortana”. Sama seperti PC Windows 10, telefon pintar Windows 10 dan juga beberapa peranti Android yang telah dilakukan. Kami berharap Microsoft akan menambah beberapa jenis kecerdasan kepada sistem ini supaya jika ia tahu anda sedang menggunakan Xbox, PC dan telefon pintar anda akan mengabaikan “Hey Cortana” dengan segera dan tidak menyebabkan tiga peranti berbeza cuba untuk bertindak balas secara serentak terhadap arahan yang diberikan.
Wajah baru Xbox Store
Ciri yang kedua ialah Xbox Store dan Windows Store telah digabungkan serta beberapa aplikasi telah dibina untuk Universal Windows Platform akan mula muncul di Xbox. Pada bahagian Xbox, Microsoft sedang berusaha untuk menjadikan ia lebih mudah untuk menemui perkara penting di dalam store tersebut, dengan pencarian yang lebih baik dan tapisan bersama-sama dengan ulasan pengguna akhir.
Pada bahagian Windows pula, Windows Store akan menyokong browsing dan pembelian game bundles, DLC, pas bermusim serta semua perkara penting yang merumitkan pembelian games pada hari ini.
Koleksi games yang dipaparkan
Kemaskini ini juga termasuk dalam beberapa perubahan kecil untuk Xbox dan Aplikasi Xbox Windows 10. Untuk Xbox, My Games & Apps akan mempunyai beberapa penambahbaikan dan kualiti yang baik seperti penunjuk kelajuan memuatturun apabila memuat turun games dan kategori istimewa kepada sesiapa yang memiliki tetapi belum lagi memuat turun games.
Integrasi sosial juga dipertingkatkan dengan keupayaan mencari rakan-rakan Facebook dan lebih senang untuk berkongsi klip permainan video. Klip permainan video boleh disunting di Xbox One atau di PC, memudahkan anda untuk memasukkan teks meme dan berkongsi detik-detik penting.
Permainan video bukan dari Xbox di dalam aplikasi Xbox PC
Untuk aplikasi PC, anda boleh merakam gameplay footage pada 60fps. Sesetengah permainan video bukan dari Xbox kini akan muncul di aplikasi Xbox. Jadi, anda boleh membuat perkara seperti party chat dan menggunakan Xbox untuk melapisi mereka. Integrasi sosial juga diperkembangkan kepada PC dengan perkongsian klip dan screenshots untuk Twitter dari aplikasi tersebut.
Sumber: arstechnica


FIFA 17 Online Tournament: Bertanding Dari Keselesaan Rumah, Training Secara Kompetitif!

Selalu terlepas nak sertai pertandingan FIFA 17 secara offline? Tapak pertandingan jauh dari rumah? Join aje FIFA 17 Online Tournament!

Dijayakan oleh player-player FIFA profesional tempatan, FIFA 17 Online Tournament adalah usaha untuk memeriahkan scene game FIFA di samping memupuk bakat-bakat baru game FIFA.

Ceritanya mudah: Daftarkan diri beserta wang pendaftaran RM10, dapatkan slot di bracket pertandingan, bertanding secara online dan menang hadiah wang tunai! Mudah, bukan?
Sehingga kini, acara pertandingan online ini diadakan secara berkala. Pertandingan terbaru sudah di edisi ke 5 dan korang boleh dapatkan maklumat pertandingan, pendaftaran dan sebagainya di laman Event Facebook FOT 17.5 PS4.
Apa tunggu lagi, training dulu dengan player-player dalam ni, khabarnya diorang nih semua bertaraf antarabangsa. Barulah sedap nak uji kemahiran FIFA korang sambil menang hadiah saguhati!


Asia Pacific University Lancarkan eSports Malaysia Academy – Bangunkan Bakat Atlit Dan Tenaga Kerja Esports!

Semalam Asia Pacific University of Technology & Innovation (APU) dan eSports Malaysia (eSM) telah melancarkan APU eSports Malaysia Academy di Bukit Jalil.

APU eSports Malaysia Academy dijangka akan menjadi sebuah institusi melatih dan menyediakan bakat-bakat eSports bukan sahaja di dalam menyertai acara kompetitif, malahan mengembangkan bilangan tenaga kerja yang akan memajukan industri esports tanahair.
Dari kiri: Dato’ Latt Shariman Abdullah – Presiden eSports Malaysia, Y.B. Datuk Mary Yap Kain Ching – Timbalan Menteri di Kementerian Pendidikan Tinggi, dan Datuk Dr. Parmjit Singh – CEO APIIT Education Group.
Sebuah memorandum telah ditandatangani antara Datuk Dr. Parmjit Singh, CEO APIIT Education Group dan Dato’ Latt Shariman Abdullah, Presiden eSM – sekaligus memulakan kerjasama pertama antara eSM  dan universiti Malaysia dalam membangunkan akademi eSports di dalam sebuah kampus.
Video game adalah teknologi yang pesat membangun yang seharusnya kita terima. Sudah tiba masanya kita wujudkan persekitaran sihat bagi pelajar universiti dan sekolah di dalam acara game kompetitif sambil membangunkan soft skills seperti kemahiran komunikasi, kepimpinan dan pemikiran kritis. – Y.B. Datuk Mary Yap Kain Ching, Timbalan Menteri di Kementerian Pendidikan Tinggi
Timbalan Menteri di Kementerian Pendidikan Tinggi, Y.B. Datuk Mary Yap Kain Ching yang telah merasmikan pelancaran akademi ini berkata, “APU melangkah ke hadapan (dengan akademi eSports) kerana bukan sahaja menawarkan kursus kejuruteraan, malahan menyediakan peluang pembelajaran yang digabungkan dengan aktiviti yang menyeronokkan.”
“Selaras dengan pelaksanaan Pelan Pembangunan Pendidikan Malaysia 2015-2025 (Pendidikan Tinggi), kami bukan sahaja melihat kepada kecemerlangan akademik, kami juga melihat kepada pembangunan kemahiran kepimpinan, etika, kemahiran menyelesaikan masalah, pengurusan maklumat dan kemahiran komunikasi – semuanya hadir di dalam game-game (kompetitif) tersebut. Ini selari dengan cita-cita kami untuk melahirkan graduan yang seimbang, holistik dan berciri keusahawanan.”
Dengan pelancaran APU eSports Malaysia Academy, kami percaya kami akan mampu menyediakan kursus dan aktiviti-aktiviti terbaik buat para pelajar, bagi menyediakan mereka ke arah kerjaya di dalan industri eSports dan gaming. – Datuk Dr. Parmjit Singh, CEO APIIT Education Group
Datuk Dr. Parmjit Singh, CEO APIIT Education Group pula berkata, “Ramai sudah sedia maklum akan bakat-bakat esports tempatan kita seperti Mushi, Chuan, AmTuah dan ramai lagi yang bertanding di serata dunia, jadi kita sedar bakat anak muda negara kita mampu bersaing di persada antarabangsa (…) Misi kami (APU eSports Malaysia Academy) adalah memastikan pelajar di akademi ini nanti akan mampu meningkatkan piawai arena gaming kompetitif tempatan ke peringkat yang lebih tinggi.”
Dato’ Latt Shariman Abdullah, Presiden eSM pula berkata, “Idea bagi penubuhan sebuah akademi esports ini timbul pada 2015 apabila kami melihat peluang Malaysia untuk menjadi salah satu pusat esports yang utama di dunia. Dengan sokongan kerajaan, hab penerbangan antarabangsa, kepelbagaian bahasa dan budaya, tersenarai sebagai negara yang mudah untuk hubungan perniagaan dan bilangan gamers sehingga 14 juta di dalam negara – kita memiliki segala asas bagi mengukuhkan pembangunan industri esports negara kita.”
Akademi ini bakal menjadi satu lagi cara bagi bakat esports negara untuk menjadi sebahagian daripada industri ini, dan juga tempat bagi organisasi esports mencari bakat-bakat baru untuk dilatih setanding dengan organisasi esports lain di dunia. – Dato’ Latt Shariman Abdullah, Presiden eSports Malaysia
“Akademi ini akan diuruskan oleh lembaga pengurusan bersama antara APU dan eSM. Kelas-kelas akan diamanahkan kepada pemain-pemain veteran dari arena esports yang telah mencapai kejayaan di pelbagai pertandingan tempatan dan antarabangsa serta menyediakan pemahaman praktikal dan mendalam bagi game dan arena kompetitif. (…) Akademi ini juga akan menyediakan kelas-kelas bagi bahagian pengurusan industri esport seperti pengurusan pasukan, coaching, shout casting, refereeing dan banyak lagi demi membangunkan ekosistem esports yang lebih menyeluruh. Akademi ini juga akan menjemput bakat-bakat antarabangsa ke Malaysia bagi berkongsi pengalaman dan kemahiran mereka menerusi seminar  dan sebagainya.”
“Akademi ini akan terbuka buat semua – gamers dari yang bersekolah sehingga ke yang sudah bekerja digalakkan untuk menyertainya. Ianya bukan eksklusif untuk pelajar APU sahaja, ianya terbuka kepada mereka yang mempunyai semangat dan bakat untuk menghidupkan arena esports negara,” tambah beliau lagi.
Wan Hazmer, Lead Game Designer di Square Enix yang juga alumni APU turut hadir memeriahkan majlis pelancaran.
Majlis yang dihadiri media dan pelajar APU ini juga menyaksikan beberapa alumni APU yang sudah berjaya di persada antarabangsa seperti Wan Hazmer, Lead Game Designer di Square Enix yang telah membangunkan Final Fantasy XV dan pelajar Pembangunan Game Komputer APU, Jussi Pekka Tuomi daripada Finland yang membangunkan mobile game Flail Rider (Android | iOS) yang telah mencapai lebih 2 juta download.

Sebelum penubuhan akademi esports ini, eSM telah bekerjasama dengan APU di dalam membuka APU eSports Club yang kini mempunyai 280 keahlian. Selain APU, eSM turut membantu membangunkan kelab-kelab esports di beberapa institusi pengajian tinggi seperti IIUM, TARUC, UNIRAZAK, SWINBURNE Kuching, UNIKL MIT, UITM, I-CATS Sarawak, UTAR, UTHM, MMU, KDU dan Sunway College. Ada beberapa kelab esports juga telah ditubuhkan bersama eSM tetapi masih belum ada laman Facebook bagi kelab-kelab tersebut seperti di UKM, Universiti Malaysia, UNIKL BMI, dan German Malaysia Institute(GMI).
APU eSports Malaysia Academy akan mula menerima kemasukan pelajar pada awal April 2017 nanti. Maklumat lanjut akan diumumkan kelak. Nantikan berita selanjutnya daripada JomGaming.
JomLayan album gambar pelancaran APU eSports Malaysia Academy.


10 Game Berbaloi – Jualan Murah PlayStation Store Days of Play Jun 2023


Bagaimana Untuk Menyertai Program Xbox Insider? Ini Caranya

Program Xbox Insider agak mengelirukan untuk memasukinya kerana tidak seperti Windows 10 yang ada di kedua-dua desktop dan peranti mudah alih, Insider Hub adalah lebih daripada sekadar tempat untuk memasukkan maklum balas dan berita.
Pertama sekali, apa itu Program Xbox Insider? Program ini bertujuan untuk memberi keutamaan kepada pengguna Xbox One yang menyertai program ini supaya korang boleh mencuba ciri-ciri terbaru (Beta) yang disediakan oleh Microsoft. Tidak kira sama ada ciri-ciri itu seperti sistem baru, game baru atau aplikasi baru.
Korang dapat menggunakannya dahulu sebelum pengguna-pengguna Xbox lain yang tidak mendaftar program ini. Selepas korang mencubanya, korang boleh memberikan maklum balas dan pendapat korang mengenai ciri-ciri terbaru tersebut.

Korang tidak akan boleh menyertainya dari settings. Oleh sebab itu, kami menggumpulkan bersama-sama panduan berguna untuk menunjukkan korang bagaimana untuk menyertai program tersebut.

Jika korang bukan sebahagian dari Program Xbox Preview yang lama, korang kena mencari Xbox Insider Hub di store. Jika sudah, lihat kemas kini di seksyen My Games & Apps untuk mengemas kini Insider Hub.
Terima terma dan syarat selepas membuka Xbox Insider Hub.
Di skrin utama untuk Insider Hub, pergi ke seksyen Insider content dan pilih seksyen Xbox One Update Preview.
Hanya tekan butang join di page seterusnya dan korang sudah masuk! Perlu diingatkan bahawa ia akan mengambil masa selama 72 jam untuk mula mendapatkan kemas kini preview.

Perlu diingatkan juga bahawa untuk ia kembali terbina stabil selepas itu, korang mungkin perlu reset sistem. Korang akan menyimpan semua game korang, tapi korang akan perlu melalui proses persediaan awal sekali lagi. Jika korang ingin meninggalkan program ini pada bila-bila masa, walaupun pada mulanya sudah diterima, korang boleh pergi ke seksyen settings aplikasi untuk hentikan Xbox One korang daripada menerima sebarang binaa preview.
Ia juga perlu diperhatikan bahawa Program Xbox Insider adalah sedikit berbeza daripada tradisional Windows Insider. Korang juga perlu mengemukakan maklum balas untuk memberitahu mereka, ada empat kesemuanya. Jika korang ingin mengetahui dengan lebih lanjut tentang peringkat tersebut, korang boleh lihatnya di sini.


Saksikan Keindahan Pemandangan Battlefield 1 Dalam Screenshots 4K

Keindahan pemandangan ketika era 1910-an dirakam dengan penuh memukau.

Siapa yang tidak kenal dengan Berdu, pengambil screenshots yang sememangnya merakamkan gambar-gambar menarik dalam pelbagai video game. Terbaru, beliau telah memuat naik banyak screenshots yang diambil dari beberapa map multiplayer dalam Battlefield 1.
Berikut adalah beberapa screenshots yang paling menarik perhatian kami. Anda boleh saksikan album penuh tersebut di page Flickr Berdu.
[su_custom_gallery source=”media: 22175,22174,22172,22171,22170,22169,22168,22167,22166,22165,22164″ title=”never”]
Beberapa hari lalu, banyak video gameplay eksklusif single-player dan multiplayer Battlefield 1 telah banyak dikeluarkan.
Battlefield 1 akan dilancarkan sepenuhnya pada 21 Oktober ini di PC, PS4 dan Xbox One.


PES 2019: Tarikh Keluar Versi Demo Diumumkan, Turut Bawakan Perlawanan Online Dan Offline

Dua minggu saja lagi!

Konami baru sahaja mengumumkan segala info yang kita ingin tahu tentang versi demo PES 2019.
Versi demo PES 2019 akan dikeluarkan pada 8 Ogos 2018. Demo kali ini akan memberikan pemain untuk mencuba 12 pasukan, iaitu FC Barcelona, FC Schalke 04, Liverpool FC, Inter Milan, AC Milan, Monaco, Sao Paulo, Flamengo, Palmeiras, Colo-Colo, serta dua pasukan kebangsaan, iaitu Argentina dan Perancis.

Selain mode Exhibition (offiline) yang biasa ditawarkan dalam versi demo, tahun ini, Konami turut memberikan pemain untuk mencuba Online Quick Match dalam versi demo kali ini.

Yes, that’s right. The #PES2019 demo is coming to PS4, Xbox One and PC via Steam on 8th August. There will be an Online Quick Match option too, alongside the usual offline stuff. pic.twitter.com/Th5Ea7U4BH
— eFootball PES (@officialpes) July 21, 2018
Korang boleh saksikan trailer demo PES 2019 yang penuh rancak ini di bawah:

Di samping trailer di atas, Konami turut mengeluarkan trailer khas untuk myClub, menjelaskan beberapa pembaharuan yang akan ditampilkan ke dalam versi penuh game ini nanti. Korang boleh layan di bawah:

PES 2019 akan dilancarkan sepenuhnya di PC, PS4 dan Xbox One pada 30 Ogos ini.
JomBaca: PES 2019 Tersalah Letak Salah, Firmino Dan Mane Di Kelab Arsenal Dan Manchester United Dalam Satu Tweet

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Rainbow Six Siege: Jom Belajar 2 Operator Dan Map Baru Dalam Operation Burnt Horizon

Rainbow Six Siege dengan jayanya telah memasuki Year 4 dan DLC pertama yang bakal dikeluarkan tidak lama lagi ialah Operation Burnt Horizon — yang membawakan dua Operator baru dari Australia serta map baru juga dari negara itu.

Ubisoft telahpun mengeluarkan video gameplay terbaru, memperkenalkan kedua-dua Operator tersebut, iaitu Gridlock dan Mozzie. Korang boleh ketahui apakah gajet yang digunakan, senjata, tips, serta pengenalan map baru, Outback, dalam video di bawah:


Uncharted 4 Multiplayer: Perancangan Selama Setahun, Semua Map & Mode Diberi Percuma!

Semua maklumat mengenai Uncharted 4 Multiplayer kini telah dikongsi oleh Naughty Dog!

Sebelum ini, tiada maklumat lengkap mengenai apakah yang akan Naughty Dog bawakan ke dalam Uncharted 4 Multiplayer selain hanya pengumuman mode Plunder. Terkini, dalam satu post di PlayStation Blog, mereka telah memperkenalkan Multiplayer DLC Philosophy, DLC Economy dan Roadmap!
Multiplayer DLC Philosophy

Mereka telah memperkenalkan 4 falsafah yang akan diaplikasikan ke dalam Multiplayer – iaitu Fairness First, An Evolving Experience, DLC Accessible to Everyone dan Unified Community. Apa yang boleh disimpulkan dari keempat-empat falsafah ini adalah para pemain tidak akan dipecah-pecahkan melalui DLC-DLC yang berlainan dalam satu sistem level-up yang adil dan gameplay yang sentiasa berubah serta tiada unsur repetitif.
Multiplayer DLC Economy

Senang kata, Uncharted 4 Multiplayer tidak mengamalkan sistem pay-to-win. Para pemain akan diberikan ganjaran yang baik, setimpal dengan apa yang mereka telah mainkan. Sifirnya mudah, lengkapkan Daily Challenges dan menang banyak perlawanan, dapatkan Relics dan belanjakan Relics tersebut untuk mendapatkan items yang anda impikan!
JomBaca: Kempen Pemasaran Uncharted 4 Adalah Yang Terbesar Dalam Sejarah PlayStation!
Multiplayer Roadmap

Di samping itu, Naughty Dog juga telah mendedahkan perancangan mereka selama setahun melalui Multiplayer Roadmap ini. Ia mempunyai 4 musim yang akan mereka tampilkan pelbagai content baru – Summer 2016, Autumn 2016, Winter 2017 dan Spring 2017.
Setiap musim, content-content unik akan dibawakan seperti map, game mode, weapons, skins dan banyak lagi pembaharuan.
Tidak dilupakan, Uncharted 4 Multiplayer bakal membawakan fungsi Cinema Replay, yang akan dimasukkan ke dalam update pada musim Summer 2016. Ia adalah fungsi di mana pemain boleh save gameplay mereka pada setiap perlawanan di Multiplayer dan tontonnya semula, ambil beberapa screenshots yang cantik melalui fungsi kamera yang pelbagai.
Ia adalah fungsi yang sangat dialu-alukan, di mana tidak banyak game mampu melakukannya di sebalik ia adalah fungsi yang menjadi keinginan ramai pemain.
JomBaca: Uncharted 4: Screenshots Tertiris Memperlihat Grafik Memukau, Pelbagai Fungsi Photo Mode

Selain itu, mereka juga telah mengumumkan kesemua game mode yang akan disediakan pada hari pelancaran (tidak termasuk banyak lagi game mode yang akan diperkenalkan dalam DLC-DLC akan datang). Game mode tersebut adalah:

Ranked
Command
Team Deathmatch
Plunder
Warm Up Playlist
Trials

Anda boleh baca kesemua pendedahan terbaru tentang Uncharted 4 Multiplayer dengan lebih lanjut di sini.

Selepas ditunda sebanyak tiga kali, tarikh pelancaran Uncharted 4: A Thief’s End adalah pada 10 Mei 2016, eksklusif untuk PlayStation 4.
JomBaca: Uncharted 4: Acara Pelancaran Pada 9 Mei Ini – Banyak Hadiah Untuk Dimenangi!


Video Gameplay Terbaru Prey, Video Game Seram Dari Arkane Studios

Memperkenalkan beberapa makhluk aneh yang bakal korang hadapi dalam Prey.

Introduksi video ini dimulakan dengan makhluk bernama Mimic yang mampu mengambil rupa benda-benda didalam dunia tersebut. Kebolehan ini biasanya digunakan untuk menyerang hendap mangsa-mangsanya. Terdapat juga makhluk-makhluk lain seperti Weaver, Typhon dan Phantom yang diperkenalkan dalam video ini dengan kebolehan-kebolehan yang unik untuk pemain hadapi nanti.
Prey akan meletakkan korang sebagai Morgan Yu, bahan ujikaji dalam eksperimen untuk menambahbaik spesis manusia itu sendiri. Korang akan bangkit di atas stesen angkasa Talos 1 pada tahun 2034 – dan mula mencari segala rahsia yang ada di stesen angkasa tersebut sambil menjadi buruan spesis makluk asing bernama Typhon!

Posted by JomGaming on Jumaat, 17 Mac 2017

Dalam temubual bersama Arcane Studios, studio terbabit telah berjanji bahawa Prey tidak akan mengalami masalah-masalah teknikal yang sama seperti Dishonored 2.
Prey akan diterbitkan pada 5 Mei untuk PC, PS4 dan Xbox One.


Watch Dogs 2: Akhirnya Ubisoft Lancarkan Video-Video Trailer! Raikan Sub-Culture Hacking!

Hari ini, Ubisoft telah mengumumkan Watch Dogs 2 akan diterbitkan bagi platform PlayStation 4, Xbox One dan PC pada 15 November!

Akhirnya, kita dapat menyaksikan trailer cinematic yang lebih panjang berbanding video yang leak semalam! Dengan bandar baru (San Francisco), watak utama yang baru (Marcus Holloway) serta visual direction yang sangat berlainan daripada Watch Dogs 1!
Semasa pengumuman tersebut, Ubisoft berkata mereka ingin menyampaikan ‘fantasi dan perasaan menjadi seorang hacker!’ Game ini juga akan menampilkan mode online-co-op – jadi hacking lah korang beramai-ramai!

Menurut press release dari Ubisoft, Watch Dogs 2 akan membawa pemain mengikuti kehidupan Marcus Holloway, seorang hacker muda yang menjadi mangsa kepada algoritma crime predictive ctOS 2.0 dan dituduh melakukan jenayah! Jadi, korang akan bermain sebagai Marcus untuk hack ctOS 2.0 dan memusnahkannya buat selamanya!
[KEMASKINI] JomGaming baru mendapat berita bahawa seorang anak Malaysia, saudara Aadi Salman (terkenal dengan nama Adijin) turut terlibat di dalam pembikinan Watch Dogs 2 sebagai Character Designer! Design Marcus Holloway tu kerja tangan bro Aadi nih lah! Nice lah bro!
Seperti Watch Dogs 1, korang memiliki keupayaan untuk hack kesemua benda yang boleh di-hack di dalam open world Watch Dogs 2! Korang juga boleh memilih untuk bermain secara stealth ataupun mengganas menggunakan senjata api!
Berikut adalah beberapa screenshot yang di-release sempena pengumuman Watch Dogs 2! Paling menarik perhatian adalah screenshot korang hack meletakkan bukti palsu bagi menjatuhkan seorang pengedar dadah!

So amacam? Korang bersedia ke untuk menjadi hacker bersama Marcus Holloway? Adakah francais Watch Dogs ini akan menemui zaman kegemilangannya? Sama-sama kita saksikan!


Rocket League Bakal Bawakan Kereta Dom Toretto Melalui DLC Terbaru The Fate of The Furious

“Menerbangkan” kereta seperti yang dilakukan Dom Toretto dalam siri filem Fast & Furious kini bukan hanya anda boleh saksikan dalam filem-filem itu. Tetapi kini, anda sendiri boleh lakukannya… dalam Rocket League!

Psyonix sekali lagi membawa satu DLC ke dalam Rocket League yang mampu membuatkan kita berkata “wow”. Mereka telah menjalin kerjasama dengan Universal Studios dan Dodge untuk membawakan Battle-Car berbentuk Ice Charger – kereta yang bakal yang ditampilkan dalam filem akan datang, The Fate of The Furious.
Dengan harga USD1.99 (RM8.80), pemain akan mendapat Battle-Car tersebut bersama dengan Wheels premium eksklusif dan 6 Premium Decals. Battle-Car tersebut juga akan boleh diubahsuai sepenuhnya.

DLC The Fate of The Furious akan dikeluarkan di Rocket League pada 4 April ini di PC, PS4 dan Xbox One. Manakala, filem ini akan keluar di pawagam bermula 14 April ini.


Rocket League: 3 Map Baru, DLC Rocket Lab Bakal Mengubah Gameplay Korang

Rocket League kembali lagi dengan update terbaru, di mana 3 map baru telah diperkenalkan.

Melalui temu ramah eksklusif Gamespot bersama pihak Psyonix, 3 map baru telah dipertontonkan kepada umum – yang mana map-map ini adalah sangat berbeza daripada map-map yang terdapat dalam Rocket League sebelum ini. 3 map ini mempunyai bentuk, ketinggian, ruang dan beberapa tiang yang sangat berlainan, seterusnya mampu mengubah corak permainan para pemain.
DLC yang dikenali sebagai Rocket Lab ini dijangka akan dilancarkan bersama-sama dengan pelancaran Rocket League untuk Xbox One yang mana mereka telah umumkan bakal hadir pada bulan ini, namun masih belum menetapkan tarikh sebenar. Dalam temu ramah tersebut juga, mereka ada memperlihatkan beberapa items dan goodies yang bertemakan eksklusif untuk pemain Xbox One seperti kereta Gears of War.
3 map baru dalam DLC terbaru ini adalah:
Utopian Retro: Sebuah map di mana pemain boleh pergi ke belakang gol dan mengubah cara korang bertahan. Terdapat juga ramp ala-ala donut bersebelahan dengan gol.

Underpass: Sebuah map yang mempunyai lantai yang lebih tinggi di kiri dan kanan map. Perbezaan ketinggian ini boleh membuatkan aksi-aksi aerial bakal dilakukan dengan teknik yang berbeza.

Double Goal: Jelas dengan namanya itu, map ini mempunyai dua bahagian gol yang boleh dijaringkan, di mana terdapat satu tiang di tengah-tengah gol tersebut.

Korang boleh tengok gameplay penuh di setiap 3 map ini dalam video di bawah:

Jadi, apa pendapat korang? Adakah 3 map baru ini sudah menarik hati korang dengan perubahan gameplay yang bakal dimainkan? Atau adakah ia suatu penambahan hambar yang tidak perlu untuk Rocket League? Kongsikan dengan kami.
JomBaca: Rocket League: Ranked Play Kini Dikenali Sebagai Competitive Matchmaking


UFL Tambah Romelu Lukaku Sebagai Seorang Lagi Duta, Ini Modelnya Dalam Game

Strikerz Inc. telah mengumumkan seorang lagi duta untuk game bola sepak yang sedang mereka bangunkan, UFL.
Kali ini, duta terbaharu ini ialah penyerang pasukan kebangsaan Belgium dan Chelsea, Romelu Lukaku.
Penambahan Lukaku menjadikan beliau adalah pemain ketiga dalam senarai duta UFL, selepas Oleksandr Zinchenko dan Roberto Firmino.
Dalam kenyataan akhbar yang diedarkan, Strikerz berkata penyerang kidal berbisa itu akan muncul dalam-game serta akan membantu mempromosikan game tersebut.
Mereka juga memperlihatkan wajah dan model fizikal Lukaku dalam-game. Korang boleh saksikannya di bawah:

Tensions are high as the Big Man steps up looking calm and collected. He takes a run-up and…⠀We proudly reveal Romelu Lukaku as the next #UFL Ambassador. Welcome aboard, Big Rom! Here's a first look at him in #fairtoplay action. Stay tuned for more huge announcements! pic.twitter.com/yNYUegVZcs— UFL (@UFLgame) December 28, 2021

Gameplay pertama UFL akan diperlihatkan pada 27 Januari 2022.
Setakat ini, kelab-kelab yang sudah diumumkan akan tampil dalam UFL secara rasmi adalah West Ham United FC, Sporting CP, Shakhtar Donetsk, AS Monaco, dan Besiktas JK.
UFL sedang menjadi perhatian peminat game bola sepak dunia apabila cuba memecah dominasi FIFA dan eFootball (dulu PES). Kekuatan UFL adalah ia merupakan sebuah game percuma (free-to-play), dan tidak mengetengahkan sebarang unsur ‘pay-to-win’.
Buat masa ini, mereka hanya fokus untuk membangunkannya untuk platform konsol, dan masih mempertimbangkan untuk platform PC.
UFL sedang dibangunkan dalam Unreal Engine. Tarikh pelancaran belum diumumkan. Saksikan trailer sinematiknya di sini.
Pada ketika eFootball kini dikecam teruk oleh para peminat tegar PES, manakala EA Sports dan FIFA pula bakal menamatkan kerjasama, UFL kelihatan mampu menjadi alternatif kepada para peminat game bola sepak.


Kembali Ke Dunia Resident Evil 7 Dengan DLC Terbaru!

Resident Evil 7: Banned Footage Vol. 1 sudah boleh didapati. Bersediakah anda?

Menurut Capcom, 2 buah DLC bakal diterbitkan khas untuk Resident Evil 7. Keluaran DLC pertama ini diberi nama Resident Evil 7: Banned Footage Vol. 1 dan mengandungi 2 bahagian beserta sebuah mode tambahan iaitu:

Bedroom – lepaskan diri daripada bilik yang terkunci. Pastikan Marguerite Baker tidak mengesan gerak geri korang!
Nightmare – bertarung nyawa dengan musuh-musuh yang datang tanpa henti sehingga matahari terbit!
Mode tambahan: Ethan Must Die – Sesuai bagi mereka yang inginkan cabaran dalam single player mode yang asal.

Season Pass bagi Resident Evil 7 di Steam boleh didapati harga RM69 manakala PlayStation Store pada harga RM135. Pengguna PlayStation 4 boleh mendapatkan Resident Evil 7: Banned Footage Vol. 1 sahaja pada harga RM44.


Perhatian Kepada Streamers: Perlu Bayar Cukai Pendapatan! Malaysia Baru, Ekonomi Baru!

Perhatian kepada streamers dan social media influencers di seluruh Malaysia, ini ada satu berita terbaru yang perlu korang tahu.

Gambar hiasan.
Lembaga Hasil Dalam Negeri (LHDB) telah mengumumkan yang mana-mana individu, termasuk kanak-kanak, yang memperoleh pendapatan daripada reviu berbayar, endorsemen jenama, dan apa-apa bisnes yang dijalankan melalui media sosial kini terikat dengan cukai pendapatan, sekiranya mereka memperoleh lebih daripada RM5,000 sebulan.
Aktiviti peroleh pendapatan seperti ini dikategorikan sebagai satu profesion, maka sesiapa yang terlibat perlu mengisytiharkan pendapatan mereka, yang mana mereka juga dibenarkan untuk menuntut belanja bisnes dan pembayaran balik cukai, jika cukup syarat.
“Kami telah menggunakan medium seperti televisyen dan radio untuk menghubungi mereka dan kita juga telah bekerjasama dengan pertubuhan bukan kerajaan untuk pergi ke sekolah dan universiti bagi mewujudkan kesedaran terhadap perkara ini,” kata CEO LHDN, Datuk Seri Sabin Samitah, lapor Malay Mail.
Menurut LHDN, lembaga tersebut mampu mengesan mana-mana individu yang gagal untuk mengisytiharkan pendapatan mereka apabila syarikat yang membayar servis social media influencers mengisytiharkannya dalam borang cukai syarikat dan mendedahkan perincian duta tersebut atau melalui vendor yang mereka upah.


Dapatkan Thimbleweed Park Secara Percuma Sekarang Di Epic Games Store

Pemain di PC boleh dapatkan Thimbleweed Park secara percuma di Epic Games Store sekarang. Tawaran terhad ini bermula dari sekarang sehingga 7 Mac nanti.

Apabila korang masukkan game ini ke dalam akaun korang dalam masa waktu terhad ini, ia akan menjadi milik korang buat selamanya.
Thimbleweed Park merupakan game point-and-click adventure game yang dibangunkan oleh Ron Gilbert and Gary Winnick — dilancarkan pada tahun 2017. Game ini ialah satira kepada siri TV Twin Peaks, The X-Files, dan True Detective, membawakan grafik pixel retro serta lima karakter yang boleh ditukar-tukar sepanjang pengembaraan tersebut.


Final Fantasy XV: Tengok Sikit Ciri Custom Character Yang Bakal Tiba.

Seperti yang dijanjikan oleh Square Enix, ciri Custom Character akan tiba secara percuma di masa hadapan dalam jangka masa setahun.
Mengikutkan interview Dualshockers bersama Hajime Tabata, development custom character masih di dalam proses pembinaan. Buat masa ini, development ini masih tidak cukup untuk ‘wow’ kan peminat tetapi pastinya akan membuat pemain amat teruja dengan customization yang berdefinisi tinggi.
Badan dah sado dah walaupung option ‘muscle’ paling minimum
Melihat screenshot video yang telah ditunjukkan oleh Square Enix kepada Dualshockers, kita boleh kelihatan option untuk morph kan muka, ketinggian dan ke-sado-an character korang nanti.
Karakter ini juga boleh dimainkan sekali di dalam mode ‘co-op’. Ini merupakan kali pertama Final Fantasy membawa karakter customized untuk dimainkan di dalam franchise mereka (kecuali FF12 dan FF14 yang merupakan mmorpg).
Kini team Business Division 2 Square Enix sedang bertungkus lumus menyiapkan DLC dan VR untuk FFXV. Peminat FFXV amat menunggu DLC percuma ini dan mengharapkan gameplay FFXV akan menjadi lebih dari ‘story-mode’ dengan adanya feature multiplayer sambil menggunakan rekaan karakter sendiri yang bakal tiba nanti.


SNK Akan Umumkan Sesuatu Yang Baru Pada 10 September Nanti!

Bermulanya hari baru.

SNK bakal membuat sebuah pengumuman pada 7 PM, 10 September nanti. Perkara ini telah disampaikan melalui sebuah laman web yang bertajuk “New SNK Game Announcement” yang mempunyai ayat berbunyi “A New Dawn Rises”.
Adakah ianya sebuah IP baru atau sambungan bagi siri King of Fighter? Apa pendapat korang?


EA mula lancarkan banyak patch untuk baiki Star Wars Jedi: Survivor

View this post on Instagram            A post shared by JomGaming (@jomgaming)


Video Game “Dirty Chinese Restaurant” Telah Dibatalkan Kerana Terlalu Rasis

Pada minggu ini, developer Big-O-Tree Games telah mengumumkan bahawa mereka membatalkan video game Dirty Chinese Restaurant selepas mereka mendapat terlalu banyak aduan tentang bertapa rasisnya game tersebut.

JomBaca: Dirty Chinese Restaurant, Sebuah Game Mobile Oleh Syarikat Dari Toronto Yang Dikecam Sebagai Rasis
Game itu dicipta oleh syarikat pembina game dari Kanada, Big-O-Tree Games. Ia meletakkan pemain sebagai karakter pemilik restoran Cina dan pemain mempunyai pilihan untuk menggunakan pelbagai taktik dan bahan-bahan pelik untuk menghasilkan makanan.
Trailer untuk game tersebut menunjukkan karakter pemain mendapat markah apabila mencari bahan-bahan dalam tong sampah, memburu kucing dan anjing untuk dijadikan sebagai menu makanan. Pemain juga boleh memperhambakan pekerja, menipu dalam cukai jualan, mengelak pegawai imigresen dan pegawai kesihatan serta memusnahkan pesaing.
Selepas video trailer itu dikeluarkan di YouTube, aduan-aduan mula tersebar dengan mengatakan bertapa rasisnya game tersebut sehinggakan kongres wanita New York, Grace Meng turut mengecam game itu.

Big-O-Tree Games atau bunyinya seperti “bigotry” dan motonya ialah “because being politically correct is so … boring” sudah nampak jelas mesej apa yang game itu akan sampaikan.
Walau bagaimanapun, mereka telah berubah fikiran. Syarikat itu telah mengumumkan di Facebook mereka bahawa game itu telah dibatalkan.
“Selepas meneliti pertimbangan dan mengambil masa untuk mendengar pendapat-pendapat umum, kami telah memutuskan bahawa ia tidak menarik minat sesiapa untuk mengeluarkan Dirty Chinese Restaurant. Kami mahu meminta maaf kepada komuniti Cina dan berharap kepada mereka bahawa game ini tidak dicipta dengan minat yang disengajakan, memburukkan atau niat jahat terhadap budaya Cina.”


Peringatan: Sony Akan Tamatkan Game Percuma Untuk PS3 dan Vita Dalam PS Plus Pada Bulan Depan

Mungkin ada antara korang yang tak perasan, tetapi kurang daripada sebulan, satu perubahan besar akan berlaku dalam langganan PlayStation Plus.

Seperti yang diumumkan tahun lalu, bermula Mac 2019, Sony tidak akan lagi memberikan game-game percuma untuk platform PS3 dan PS Vita dalam langganan premium mereka, iaitu PlayStation Plus.
Walau bagaimanapun, korang janganlah risau. Kesemua game PS3 dan Vita yang korang dah pernah masukkan ke dalam Library korang, akan tetap berada dalam akaun dan boleh dimuat-turun semula pada bila-bila masa — asalkan korang masih lagi melanggan PS Plus.
Fokus Sony kini hanya untuk game-game percuma di PS4.
Patah bertumbuh, hilang berganti. Pembuangan sokongan pemberian game-game percuma untuk PS3 dan Vita tidaklah dipotong begitu sahaja. Sony telah menambahbaik bahagian lain dalam langganan PS Plus, iaitu menambah saiz cloud storage untuk menyimpan save data pemain kepada 100GB. Sebelum ini, saiznya hanyalah 10GB.


Ahoy! Jom Jadi Lanun Dan Rompak Lautan Dunia Dalam Sea Of Thieves

Sea of Thieves merupakan sebuah co-op lanun open-world eksklusif di Xbox di mana pemain harus berkerjasama untuk berlayar bersama dan mencari harta karun, arrr!!!

Meredah pulau dan perairan mencari harta karun di dalam kapal karam. Berlawan melepaskan bom dengan kapal lain dan jangan lupa baiki kapal sendiri! Lepak dengan kawan bermain muzik sekali sambil menunggu sampai ke destinasi.
Sea Of Thieves akan keluar pada awal tahun 2018. Tak puas hati dengan apa ditayangkan di E3 kali ini? Nah gameplay demo!
https://www.youtube.com/watch?v=hF1j9DDPUQ4


Langkah-langkah nak refund game dekat Steam


Saksikan 15 Minit Gameplay Star Wars: Jedi Fallen Order, Gameplay Lightsaber Yang Pertama

Malam tadi, semasa EA Play 2019, Respawn telah memperlihatkan 15 minit gameplay pertama game terbaru yang sedang dibangunkan mereka, Star Wars: Jedi Fallen Order.
Buat pertama kalinya, kita dapat melihat watak utamanya Cal beraksi dengan lightsaber birunya. Selain itu, kita dapat melihat Cal memanjat, wall-run dan banyak lagi.
Jom layan:

Star Wars: Jedi Fallen Order akan dilancarkan pada 15 November ini untuk PC, PS4 dan Xbox One.


SFV: Fight Money Dan 6 Character DLC Baru!

Akhirnya Capcom announced mechanics untuk dapatkan in-game currency – Fight Money! Dah ada Fight Money, boleh lah beli 6 character baru tuh pulak!

Ada dua cara untuk dapatkan Fight Money: Siapkan Bounty Harian (macam dalam game Destiny) ataupun spend time untuk Level Up character.
Tengok balik: Street Fighter V: Unlock Content Sampai Lebam!
Setiap hari players akan diberi beberapa cabaran yang perlu dilaksanakan – lagi susah cabarannya, lagi banyak lah Fight Money boleh diperolehi. Di samping itu, Capcom juga mahukan kita semua dapatkan Fight Money melalui multi-player modes. So, makin lama kita bermain satu character in-game, making tinggi character itu dilevel up. Setiap kali character itu mencapai level baru, Fight Money akan diperolehi.
Jom skodeng: SFV: Fighters Yang Dah Reveal Setakat Ini!
Bagus jugak Capcom buat begini! Ini memaksa players untuk belajar pelbagai moveset characters dan menjadikan mereka better fighters in the long run!
Apa nak buat dengan Fight Money bebanyak tuh nanti?

Capcom baru aje announce 6 character baru yang akan dijadikan DLC di masa hadapan. Character ini bleh dibeli menggunakan duit sebenar, ataupun menggunakan Fight Money yang korang earn in-game! Siapa 6 character tersebut? Cuba korang teka lah!
Jom Layan: SFV: Costume Perang dan Collector’s Edition Dah Announcedlah!


Left 4 Dead 3 Mungkin Bakal Menjadi Kenyataan?

Adakah pekerja dari Valve sengaja nak troll peminat dari screenshot folder dari PC beliau?
Screenshot ini diambil daripada tutorial yang dibuat oleh Tristan Reidford, seorang seni artis dari Valve untuk Destinations Workshop Tools. Daripada screenshot ini, jelas kelihatan sebuah folder yang dinamakan left4dead3 di sebelah atas kiri senarai folder.
Sedikit aneh kerana screenshot ini seperti disengajakan kerana ia folder tersebut jelas kelihatan dibawah senarai dan sengaja dimasukkan dalam screenshot. Tetapi hanya Tristan mengetahui sebab sebenar. Valve masih tidak memberikan sebarang respon mengenai Left 4 Dead 3.

Sumber dari Gamespot.


Hellblade: Senua’s Sacrifice – Koleksi Markah Dan Review Dari Pengkritik

Antara keluaran yang unik bagi tahun ini.

Setakat ini, Hellblade: Senua’s Sacrifice telah menerima penerimaan yang sangat bertentangan – samada menyukainya atau pun tidak menyukainya. Walaupun begitu, tidak dapat dinafikan bahawa game ini membawa beberapa teknologi dan idea-idea menarik dalam dunia gaming.
Keluaran terbaru dari Ninja Theory ini adalah berdasarkan mitologi Celtic dan Norse dimana watak utama iaitu Senua, mengembara ke alam ghaib.
Berikut adalah antara-antara review yang sudah boleh diperolehi pada waktu penulisan.

GamesBeat – 95/100
IGN – 9
God is a Geek – 9
EGM – 8.5
Game Informer – 8
Gamespot – 8
Push Square – 8
PCGamer – 78/100
Destructoid – 7
The Jimquisition – 1

Hellblade: Senua’s Sacrifice hanya boleh didapati secara digital di PC (Steam) dan PS4 (R1 dan R2 sahaja). Nantikan review dari kami nanti!
JomBaca: 10 Langkah Mudah Untuk Membuka Akaun PlayStation Region US, UK Dan Jepun!


Jom Turun Ke Pertandingan Mobile Legends Southeast Asia Cup (MSC) Di Tropicana City Mall!

Mana dia peminat game Mobile Legends Malaysia nih? Ni ada pertandingan Mobile Legends besar-besaran di Tropicana Mall!

Mobile Legends, game multiplayer online battle arena (MOBA) penuh kontroversi yang dibangunkan oleh Montoon akan dijadikan pertandingan esport di tanahair hujung minggu ini! Dengan kerjasama Moonton, Honor 8 Pro dan Planup, penganjuran pertandingan Mobile Legends Southeast Asia Cup (MSC) ini merupakan pertandingan esport mobile game yang pertama dan terbesar di negara kita!

Selepas sebulan menjalani peringkat kelayakan, pasukan-pasukan terbaik Singapura dan Malaysia akan bertarung bagi memenangi wang hadiah bernilai USD10,000 di Southeast Asia Cup hujung minggu ini!
Apa lagi? Jom turun beramai-ramai ke acarini! Maklumatnya adalah seperti berikut!
Tarikh: 29 – 30 Julai 2017 (Sabtu dan Ahad)
Masa: Dari 11 pagi
Tempat: Main Atrium, Ground Floor, Tropicana City Mall
Jom turun beramai-ramai jom!


Jom Sertai Pertandingan Marvel vs Capcom Infinite Dan Guilty Gear Xrd Rev2 Di ACE 2017!

Asyik pertandingan Street Fighter V dan Tekken 7 saja, kan? Jom kita sertai pertandingan game fighting lain pula!

Infinite Carnage bakal mengadakan sebuah pertandingan game fighting di acara Anime & Cosplay Event 2017 yang akan berlangsung di HELP College of Arts and Technology, Kuala Lumpur pada hujung minggu ini.
Dua game fighting yang akan dipertandingkan adalah Marvel vs Capcom Infinite dan Guilty Gear Xrd Rev2!
Berikut adalah butiran yang korang perlu tahu untuk pertandingan ini:

Nama Pertandingan: InC Battle Royale at ACE 2017
Tarikh: 30 September (Sabtu) dan 1 Oktober (Ahad) 2017
Lokasi: HELP College of Arts and Technology, Kuala Lumpur
Yuran: RM30 untuk satu game, RM45 untuk kedua-dua game
Hadiah Kemenangan:
-Juara: RM200 + Medal
-Naib Juara: RM100 + Medal
-Tempat Ketiga: RM50 + Medal
(Lebih banyak hadiah akan diumumkan dalam masa terdekat!)

Kemasukan korang ke dalam pertandingan ini akan memberikan korang pas kemasukan 2 hari di ACE 2017!

Sekiranya korang berminat, boleh teruskan mendaftar di sini, atau boleh lawati Facebook Event InC Battle Royale at ACE 2017.


Overcooked 2, Hell is Other Demons Kini Boleh Diambil Secara Percuma Di Epic Games Store

Seperti dijanjikan minggu lalu, Epic Games datang dengan satu lagi minggu game percuma yang cukup menarik.
Epic Games Store kini menawarkan Overcooked 2 dan Hell is Other Demons sebagai dua game percuma untuk minggu ini. Kedua-dua game ini boleh diambil secara percuma bermula sekarang hingga 24 Jun, 11 malam (waktu Malaysia).
Korang boleh dapatkannya di pautan ini.
Dalam review Boleh Beli or Boleh Blah!?, penulis mengatakan:
“Mencari party game yang menghiburkan, mencuit hati, karakter-karakter yang comel, dalam masa sama memerlukan skil koordinasi tangan dan memori yang baik serta kerjasama sepasukan yang mantap? Overcooked 2 adalah game yang BOLEH BELI untuk korang.”
Dua game percuma untuk minggu hadapannya pula juga telah didedahkan — iaitu Horizon Chase Turbo dan Sonic Mania yang akan boleh diambil sebaik sahaja game-game percuma minggu ini tamat.


Gears of War 4 Memaparkan Gameplay 4K Di Gamescom

Bermula pada hari ini, di acara Gamescom, peminat akan berasa seronok kerana mereka berpeluang untuk mencuba bermain Gears of War 4 di PC Windows 10.

Gears of War 4 dikuasakan oleh enjin rendering game terbaru. Ia juga menyokong tetapan video menyeluruh, meningkatkan resolusi tekstur, sokongan resolusi dinamik sehingga 4K dan banyak lagi untuk versi Windows 10.
Di dalam demo gameplay pendek melalui chapter “Rescue”, protagonis JD, Kait dan Del sedang mengejar segerombolan musuh yang tidak diketahui melalui kubu COG lama. Sepanjang perjalanan itu, mereka berdepan dengan dua musuh yang digeruni, Drones dan Pouncers untuk kali pertama. Mereka perlu berdepan dengannya sebelum terlambat.
Dari laman web Xbox, mereka mengumunkan spesifikasi minimum dan yang disyorkan untuk bermain Gears of War 4 di PC Windows 10. Anda boleh melihatnya di bawah.

Sumber: Xbox


Ghost Recon: Wildlands Keluarkan Trailer Terbaru “We Are Ghosts”

Trailer terbaru yang memaparkan “Ghosts” yang lengkap dengan senjata terperangkap di kawasan pergunungan dan hutan rimba.

Ghost Recon: Wildlands pertamanya kalinya diperkenalkan pada acara E3 tahun lalu. Ia adalah sebuah game bergenre open world tactical shooter yang dibangunkan oleh Ubisoft.
Selepas kira-kira setahun kita menyaksikan gameplay trailer yang diperlihatkan, kini, mereka mengeluarkan trailer terbaru, “We Are Ghosts”.

Trailer ini telah menampilkan seorang watak yang bernaratif dan mengisahkan kumpulan “Ghosts” yang menjalani kehidupan di kawasan-kawasan pergunungan, padang pasir dan hutan rimba. Kelihatan, ini adalah in-game footage yang akan diletakkan ke dalam game penuh kelak.
Mereka juga mengumumkan bahawa banyak lagi maklumat akan didedahkan pada acara E3 2016 yang akan membukan tirai pada 14 Jun nanti.
Ghost Recon: Wildlands akan dilancarkan di PlayStation 4, Xbox One dan PC pada satu tarikh yang masih belum diumumkan.


Pemain PS4 Kini Dapat 3 Bulan Percuma Tontonan Apple TV+ – Rugi Kalau Tak Tonton

Sebelum ini, kerjasama antara PlayStation dan Apple hanya memberikan tontonan Apple TV+ secara percuma dalam waktu terhad untuk pemilik konsol PS5 sahaja.
Kini, tawaran itu telah diluaskan kepada para pemilik konsol PS4 juga.
Sony telah mengumumkan yang pemilik konsol PS4 kini boleh menonton platform streaming Apple TV+ secara percuma selama tiga bulan.
Tawaran ini boleh ditebus dari sekarang hingga 22 Julai 2022. Tebus tawaran ini dalam tempoh waktu tersebut, dan korang akan diberikan akses kepada Apple TV+ selama tiga bulan.
Apa yang korang perlu ada untuk menebus ganjaran ini adalah akaun PlayStation Network serta akaun Apple ID, dan ia mesti ditebus melalui konsol PS4. Untuk mereka yang pernah melanggan Apple TV+ sebelum ini, sama ada berbayar atau percubaan, tidak layak untuk menebus tawaran ini.
Muat-turun aplikasi Apple TV untuk PS4 di bahagian ‘TV and Video’. Apabila tawaran ini sudah ditebus di konsol PS4, korang boleh tonton platform itu di peranti-peranti lain seperti desktop, telefon pintar, tablet, Android box dan banyak lagi — asalkan menggunakan akaun Apple ID yang sama.
Bagi pemilik konsol PS5 pula, korang juga mempunyai tawaran ini, bahkan ditawarkan akses dua kali ganda lebih lama berbanding pemilik PS4, iaitu selama enam bulan.
Apa kandungan menarik yang boleh ditonton di Apple TV+? Sememangnya banyak filem dan siri yang berkualiti.
Sebagai gamer, penulis sangat gemarkan dan amat syorkan Mythic Quest. Ia merupakan sebuah siri komedi yang bertemakan persekitaran kerja di studio pembangunan video game.
JomBaca: Mythic Quest Adalah Siri Komedi Baru Kegemaran Aku, Dan Setiap Gamer Harus Menontonnya
Selain itu, antara kandungan yang penulis boleh syorkan di Apple TV+ ialah Ted Lasso, CODA, The Morning Show, Home Before Dark dan Finch.


Deus Ex Mankind Divided: Gameplay Terbaru Akan Ditunjukkan Malam Ini!

Gameplay yang akan berdurasi selama 18 minit untuk Deus Ex Mankind akan ditayangkan malam ini.

Menurut PCInvasion, menerusi kenyataan media yang diterima, kita berpeluang untuk menyaksikan pandang pertama untuk Deus Ex universe. Ia akan ditayangkan dalam livestream yang akan bermula pada 11 malam ini, waktu Malaysia.
Memetik kenyataan media tersebut, “Dapatkan pandang pertama untuk bandar Prague dalam Deus Ex: Mankind Divided, sebuah lokasi yang luas dan padat di mana ia akan membenarkan pemain untuk bertemu dengan pelbagai karakter, lengkapkan side-quests dan terokai kawasan luar dan dalam.”
Anda boleh saksikan livestream acara Deus Ex: Mankind Divided ini di channel Twitch mereka.

Deus Ex: Mankind Divided akan berada di pasaran pada 23 Ogos 2016 untuk PlayStation 4, Xbox One dan juga PC.
JomBaca: Deus Ex Mankind Divided – Trailer Baru Dan Juga Collectors Edition!


Kalau Kau Dah Lawan Ribut Taufan, Selayaknya Kau Jadi Hero Just Cause 4 Lah, Rico Oi!

Trailer terbaru Just Cause 4 menyambung tradisi siri itu dengan menambah lebih banyak letupan!
Akhirnya leak beberapa hari lepas sah! Just Cause 4 kembali dengan hero paling gagah!
Trailer ini menampilkan beberapa penambahan dan ribut yang paling besar. Cuacanya yang gelap amat sesuai untuk gaya reka seninya kali ini berbanding dengan Just Cause 3 yang mana persekitarannya lebih terang.

Dihasilkan oleh Avalanche Games yang baru dimiliki oleh Nordisk Film, siri Just Cause secara khususnya memfokuskan kepada kemusnahan di tempat-tempat seperti kilang letupan, pelantar minyak, loji kimia, kawasan kuari.
Avalanche telah membezakan Just Cause dari game open-world seperti Grand Theft Auto dengan membenarkan permainam aksi lagak ngeri ala-ala Hollywood.
Sumber: polygon


Destiny: Jom Layan Livestream The Taken King Ep 3

Abang tahu abang nih hot stuff…
Ini malam, Bungie janji nak bawak kita Patrol jenjalan kat dalam Dreadnaught and tengok apa aktiviti cambes yang kita boleh buat katsana! Jom layan livestream terakhir bagi TTK ini dengan kitorang! Hype!

Acara malam ini akan dibarisi panel expert Designer, Ben Wommack dan “Scarab Lord”, Luke Smith, yang juga Creative Director TTK. Kali ini, diorang akan bawak kita menempuhi Patrol mission di dalam kapal gedabak Oryx – Dreadnaught. Mereka juga akan reveal “hidden treasure” atau loot yang berada di sana dan juga cara-cara untuk Guardians memulakan Public Event! Harap-harap kali nih banyak sikit lah surprises berbanding episode lepas – sikit and sekejap sangat benda baru direveal.
So jom bancuh kopi dulu dan tungguuu…
DREADNAUGHT MAP

1. Urk, Laced Up Lauren and Ben Wommack dalam satu fireteam. Ok awek rambut merah Laced_Up_Lauren nih comel. Cair kitorang tengok!
2. Court of Oryx nih venue Public Event yang boleh ditrigger oleh Guardians! Basically korang boleh farm Loot selagi korang ada Rune untuk trigger Public Event!
3. Mode Patrol akan dinaikkan difficulty – so Guardians yang selalu main Patrol sebelom tido, get ready to get cemas!

4. Raze-Lighter Exotic Sword!!! Solar damage weapon nih boleh didapati melalui Quests sepertimana pedang-pedang lain yang akan kita jumpa in-game.

5. Auto rifle Suros ni style jugak!
6. Korang kene jalan di dalam map Dreadnaught ni dan kalau korang interact dengan Taken Object, ini akan buat Taken enemies ambush korang! Kita boleh tengok Taken Wizard – yang ada Void Shield! That’s different!

7. Kalau korang bunuh Taken Champions korang leh dapat Agonarch Rune – antara Rune yang boleh korang gunakan untuk trigger Public Event.

8. Destination material kat Dreadnaught dipanggil Worm Spores. Kalau pakai Ghost Shell dengan perk reveal destination materials, materials ini akan dihighlight!
9. Sepanjang perjalanan korang akan jumpa random mini events – macam Taken Hive Acolyte yang tengah buat Hive Ritual – diorang akan attack korang! Lokasi dan timing mini event ini random, so bajet akan dapat surprise loot etc.
Court of Oryx

10. Akhirnya korang akan sampai adalah Court of Oryx. Korang kene merentas laluan yang di flank dengan patung-patung.
Niat enson matakaji semar ngiseng!

11. Public Event takkan bermula selagi korang tak trigger. Sebelum trigger, Arena Court of Oryx akan diselaputi aura hijau yang boleh damage korang. So, jaga-jaga.
Public Event

12. Public Event boleh ditrigger bila korang bagi Rune (Present Rune) yang korang jumpa di dalam Dreadnaught, kepada patung-patung tadi!
13. Ada banyak Tier Runes, untuk korang unlock Tier Public Event. Dan Rune Trigger ini boleh dishare dengan Guardians lain.
14. Akan ada banyak variasi Bosses dan mechanics untuk mengalahkan diorang – strategi dan kerjasama diperlukan untuk mengalahkan Bosses ini.

15. Antara Bosses yang ditunjukkan adalah Bosses level Ultra seperti Ogre Sado, Makcik Wizard 3 Beradik, Taken Knight Jonas Brothers, dan Taken Centurions. Kononnya ada banyak lagi Bosses belum direveal.
Runes
16. Event berakhir dan korang boleh bukak Chest untuk kutip random loot dan Runes.
17. Untuk menggalakkan teamplay, Player 1 yang trigger Public Event 1 tak boleh trigger another Public Event (cooldown timer 1 minit). So player lain kene guna Runes diorang untuk trigger Public Event.
18. So rinse and repeat Public Events selagi korang ada Runes – setiap Public Event dengan mechanics and Bosses berbeza!

19. Lagi tinggi level Rune korang, lagi tinggi tier Public Event untuk dapatkan level loot yang lagi tinggi! Ada Runes yang boleh diupgrade/level up untuk korang trigger Public Event dengan Tier tinggi.
Tier Public Event

20. Public Event Tier 1 – Korang akan hadap satu Boss Ultra dengan wave minions/adds. Akan ada banyak variasi Bosses dan mechanics untuk mengalahkan diorang – strategi dan kerjasama diperlukan untuk mengalahkan Bosses ini.
21. Public Event Tier 2 – Kombinasi 2 Bosses dari Tier 1 dan waves of adds/minions akan menambah pening kepala korang 2x ganda!
22. Chest dari Public Event Tier 2 ada chance untuk drop Tier 3 Antiquated Runes – untuk dapatkan Bosses level Raid dan loot level lagi tinggi!
23. Public Event Tier 3 – Deej jahat, dia tak bagi reveal apa ada dalam Tier 3. Maybe kombinasi lagi banyak Bosses Tier 1 or unlock Raid level Bosses macam No. 22.

24. Ada mechanics untuk halang AFK players! Kalau AFK player tuh mati, dia akan respawn luar gaming area. Dia kene masuk balik arena, kalau tidak dia akan dikira Cancel Public Event dan takkan dapat langsung loot! Hahahaha..PADAN MUKA!
25. Bungie pemurah bagi 6 TTK PS4 – 5 untuk Community Member yang host events sebelum nih satu untuk liveviewer Twitch!

26. Next diorang reveal cinematics/trailer bagi TTK. Kita leh tengok Prince Uldren and Queen Mara Sov dan Eris kini lebih prominent. OMG, ada cutscene Spaceship dogfights!!!

27. Luke Smith pulak masuk nak story-mory pasal Raid dengan reveal teaser traler Raid TTK ini – King’s Fall. Eris Morn kembali menjadi voiceover untuk teaser trailer kali ini.
+++
So far, kitorang kat JomGaming rasa livestream kali nih seronok! Banyak jugak yang direveal, dan tak lah bosan sangat seperti episode sebelom nih. Kitorang excited dengan Exotic Sword tuh and the fact Bungie tease Raid King’s Fall, walaupun akan didelay. Kamon Bungie!
Pepehalpon, kita tunggu apalagi Bungie akan reveal in the coming weeks. Until then, selamat malam and happy shooting and looting guys!


Ready Or Not: Game Taktikal FPS Terbaru Diumumkan, Bakal Menjadi Pesaing Rainbow Six Siege?

Void Interactive telah mengumumkan Ready or Not, video game taktikal first-person shooter yang cuba untuk berada di tengah-tengah antara SWAT dan Rainbow Six. Sama seperti dua game popular itu, korang boleh memberikan arahan kepada pasukan SWAT yang mana tugas mereka adalah untuk meredakan situasi yang berada di luar kawalan.

Ready or Not menyokong lapan pemain dalam mode co-op, mode single-player juga disediakan untuk memberikan korang kawalan kepada skuad AI. Video game ini juga menyokong PvP, tapi tiada maklumat mengenainya didedahkan buat masa ini.
Game yang berada dalam pembangunan sejak bulan Jun 2016, Ready or Not menyediakan beberapa ciri-ciri yang boleh membuatkan peminat game menembak taktikal menghargainya seperti:
Sistem lean bertambah
Ciri yang paling ulung dalam game ini ialah kebolehan pemain untuk bergerak melepasi halangan, membuka ruang kemungkinan yang banyak mengenai posisi taktikal. Pemain boleh berlindung di bawah tempat perlindungan rendah untuk mengelak tembakan dari pihak musuh. Atau mengintai di tempat berlindung yang tinggi untuk mengesan dan melepaskan tembakan balas ke arah pihak musuh. Kekunci yang diberikan boleh ditekan untuk ‘mengintai’. Game ini juga menyediakan sistem klasik quick-lean seperti yang dilihat oleh kebanyakan game menembak.

Sistem kawalan pintu bertambah
Ciri ini membenarkan beberapa jenis pintu seperti pintu sliding, pintu berayun dan pintu berpusing dibuka dengan cara berbeza dengan kawalan roda pada mouse yang boleh dimanipulasi pada bila-bila masa. Pintu yang disediakan tidak berkunci, pemain boleh berinteraksi dan secara berperingkat menggerakkannya.
Kawalan kelajuan bermodul
Ciri kawalan roda mouse yang terakhir melibatkan kawalan pegerakan kelajuan pemain melalui penatalan ke atas dan ke bawah. Ini membolehkan pergerakan yang lebih tepat dalam persekitaran jarak dekat yang mana boleh membawa perbezaan yang besar antara hidup dan mati dalam situasi pihak musuh. Ini, sudah tentu, boleh disesuaikan mengikut keperluan pengguna.

Inventori third-person yang disimulasikan dan terperinci
Di dalam situasi sebenar, setiap item mempunyai tempat simpanannya. Void mahu memastikan replikasi secara berperingkat ini, jadi sistem dan animasi terperinci dimasukkan yang mana akan menunjukkan pasukan pemain apa sebenar yang korang lakukan. Magazines, grenade, dan item diambil dan dipulangkan ke kantung spesifik milik mereka. Animasi kantung boleh dibuka dan tutup ditunjukkan serentak apabila pemain sedang mengisi peluru atau sedang mengeluarkan item.
Perisai perlanggaran cembung, membenarkan perlindungan yang tepat
Perisai dalam Ready or Not dikira berdasarkan pada kadar perlindungan yang ada pada pemain. Membenarkan tahap realistik perlindungan balistik yang lebih tepat.

Projektil yang dinamik, penembusan peluru, memantul dan merosot
Peluru mempunyai jarak yang realistik, kadar heretan dan halaju jatuh. Jenis kaliber dan peluru memberi kesan kepada seberapa jauh dan seberapa bagus projektilnya tembus dan keluar. Kesemua peluru mempunyai kebolehan untuk memantul berdasarkan kepada jenis bahan permukaan dan kesan sudut. Dan pemesongan yang baru-baru ini dimasukkan sebagai salah satu dari cirinya. Jenis peluru yang kurang membunuh mungkin tidak boleh menembusi tapi kadang-kadang masih boleh membunuh bergantung kepada kadar hampiran dan kawasan impak.
Sistem dan kesan terhadap kecederaan pemain yang responsif
Jika pemain ditembak di kaki, pergerakan akan menjadi perlahan berdasarkan pada tahap berapa teruk kecederaan pemain. Kecederaan pada lengan akan menyebabkan ketepatan menembak dikurangkan dan meningkatkan masa yang diambil untuk melepaskan tembakan. Kecederaan di kepala, jika masih hidup, boleh memberi kesan terhadap pandangan mata pemain. Semua ini ditunjukkan melalui penunjuk di bawah skrin.

Lebih ganas
Kematian perlu menjadi sesuatu yang akan memberikan impak yang besar kepada pemain dan Void komited memberikan pengalaman yang lain daripada lain. Jika karakter di dalam game ditembak, luka akibat dari peluru itu akan menghasilkan lubang lalu menampakkan daging dan darah akan mengalir keluar memberikan kesan kepada fabrik pada pakaian pemain. Luka tersebut juga akan menjadi pemancar, individu yang cedera akibat terkena pada objek tertentu akan menghasilkan sedikit percikan darah, berdasarkan pada halaju tulang. Pada masa akan datang, Void merancang untuk melaksanakan seluruh sistem kemusnahan pada badan manusia.
Persekitaran, karakter, dan senjata yang sangat terperinci
Seperti yang ditunjukkan di galeri dan teaser, Ready or Not jelas menunjukkan kesemua aset penting yang realistik dan perwakilan terperinci yang akan membuatkan pemain menyelami ke dalam dunia Ready or Not. Senjata dan persekitaran yang dipaparkan semuanya terperinci dalam setiap minit.

Pilihan item yang banyak
Dalam peringkat pre-alpha, Ready or Not mempunyai lebih 30 item secara keseluruhannya. Void merancang untuk menambah lagi pilihan item setiap bulan. Isu-isu keseimbangan mungkin akan berlaku kebimbangan, tapi setiap item akan ada tempatnya dan nilainya untuk mengelakkan daripada berlaku fungsi yang sama pada dua kelengkapan berbeza. Item ini merangkumi pelbagai jenis senjata, peranti, grenade dan item untuk dilepaskan.
Menyokong sepenuhnya server kompetitif berdasarkan pada Amazon Gamelift API
Ready or Not menyediakan kompetitif penuh dengan beberapa set mod game untuk menguji pemain menghadapi pasukan lain dalam PvP. Walau bagaimanapun, pemain masih boleh membuat custom match.

Merancang untuk menyokong permainan skuad kompetitif
Cipta skuad sehingga sepuluh orang pemain dalam PvP dan Coop. Bekerja dalam pasukan kecil untuk mendapatkan ganjaran skuad dan bertanding dalam pertandingan tahunan untuk mendapatkan skin unik. Sistem skor pasif membenarkan pemain untuk bekerjasama untuk mencapai level tinggi dan mendapatkan lebih banyak skor mata skuad, membuka lebih banyak pilihan dalam fasa perancangan misi.
Analisis taktikal
Kesemua misi bermula dengan analisis taktikal dan fasa perancangan, membolehkan pasukan untuk menutup sistem janakuasa elektrik, penghadang jalan masuk, cipta atau pilih beberapa pintu masuk baru, memasang peranti unik seperti perisai balistik dan tangga telescopic.


Fortnite: Save the World Kini Juga Telah Dilancarkan Di PlayStation Store Asia (R3), Ada Diskaun 50%

Dah bosan asyik Victory Royale? Kita tumpaskan zombi pula.

Fortnite Battle Royale sememangnya satu fenomena global. Tapi, apa yang ramai tak tahu adalah game ini mula dilancarkan dengan mode PvE melawan zombi, digelar Fortnite: Save the World, sebelum melancarkan mode Battle Royale dua bulan selepas itu.
Minggu lalu, setelah menunggu sekian lama, Epic Games akhirnya melancarkan Fortnite Battle Royale di PlayStation Store rantau Asia (R3) secara rasmi. Namun, pada ketika itu, ia masih belum melancarkan mode Save the World ke dalam PS Store Asia ini.
Terbaru, mereka telahpun melancarkan Fortnite: Save the World di PS Store Asia dengan empat edisi yang kini korang boleh dapatkan dengan diskaun sebanyak 50%. Di bawah adalah empat edisi tersebut (klik link untuk pergi ke laman jualannya terus):

Fortnite – Standard Founder’s Pack — RM59.90
Fortnite – Deluxe Founder’s Pack — RM89.50
Fortnite – Super Deluxe Founder’s Pack — RM134.50
Fortnite – Limited Edition Founder’s Pack — RM224.50

Harga dengan diskaun 50% hanya boleh didapatkan sehingga 31 Julai ini sahaja. Jadi, jangan lepaskan peluang ini!
JomBaca: Fortnite Mungkin Akan Memperkenalkan Skin Untuk Kenderaan ATK Yang Baru Ditambah


Witcher 3: Tarikh Pelancaran DLC Blood and Wine Diumumkan!

Ayuh sertai pengembaraan bersama Geralt of Rivia dalam DLC terbaru Witcher 3 – Blood and Wine!

Akhirnya CD Projekt RED telah mengumumkan DLC Blood and Wine bagi The Witcher 3 akan dilancarkan pada 31 Mei ini!

Dalam DLC ini, korang akan bersama Geralt of Rivia di dalam pengembaraaan beliau ke Toussaint – sebuah kerajaan nun jauh dari peperangan, tetapi diganggu seekor makhluk ganas! DLC ini menjanjikan lebih daripada 30 jam gameplay terisi dengan pengembaraan, plot twist, persengketaan dan percintaan. Dah macam drama swasta petang-petang pulak.
DLC Blood and Wine bagi The Witcher 3 akan dilancarkan bagi platform PlayStation 4, Xbox One dan PC.


Sony Menjana Pendapatan Tertinggi Pada Tahun 2018, Mengalahkan Tencent, Nintendo, Microsoft

Sony meneruskan dominasi mereka dalam industri video game.
Melalui satu laporan yang dikeluarkan oleh Third Point, kita dapat melihat bagaimana Sony menjadi syarikat dalam industri video yang menjana pendapatan tertinggi pada tahun 2018. Antara sembilan lagi syarikat video game tersenarai dalam ranking 10 teratas ialah Tencent, Nintendo, Microsoft, Activision Blizzard, Epic Games, NetEase, EA, Take-Two, dan Ubisoft.
Korang boleh lihat graf ini di bawah:

Selain itu, laporan ini juga mendedahkan bahawa langganan PlayStation Plus merupakan perkhidmatan langganan ke-5 tertinggi di dunia dari segi jumlah pelanggan pada tahun lalu. Dalam senarai 10 langganan paling ramai di dunia, hanya PlayStation Plus dan Xbox Live Gold yang datang dari industri gaming — yang mana lain-lain langganan datang dari penstriman video dan muzik seperti Netflix, Amazon Prime, Spotify, Apple Music, Hulu, HBO Now, CBS, Sling dan ESPN.
Berikut ialah grafnya:

Korang boleh baca laporan penuh tentang pencapaian Sony pada tahun lalu di sini.
Terima kasih, Aksiz.


Suka Duka Demo: PES 2019 – Gameplay Yang Semakin Mantap, Tapi Tiada Sebarang Kejutan

Musim bola sepak baru kini bermula.

Tahun ini, Konami bakal memulakan kempen bola sepak 2019 mereka dengan jauh lebih awal berbanding mana-mana keluaran Pro Evolution Soccer sebelum ini. 8 Ogos lalu, versi demo PES 2019 telah pun dikeluarkan untuk percubaan umum, dan penulis telah pun mencubanya.
Bagi korang yang masih belum mencuba demo ini, ataupun sudah mencuba dan mahu berbincang lanjut bersama penulis tentangnya, teruskan membaca pandangan pertama ini.
Sebelum itu, kalau korang nak tahu apa yang ada dalam versi demo ini — kelab apa yang boleh dimainkan, mode apa yang ada, dan lain-lain info — korang boleh baca sini dulu.
Gameplay Yang Semakin Mantap

Saban tahun, siri PES tidak akan pernah membawakan gameplay sama seperti tahun sebelumnya. Begitu jugalah dengan PES 2019 kali ini.
Gameplaynya terasa segar, lebih lancar, tidak terasa statik dan berat dan yang paling penting, sangat menghiburkan. Ia langsung tidak terasa seperti PES 2018.5, tetapi benar-benar menampilkan sebuah gameplay yang berbeza, dan layak dipanggil sebagai PES ‘2019’.
Pembaharuan gameplay yang paling dirasai ialah semasa permainan terbuka (open-play). Menggelecek, menggerakkan pemain tanpa bola (off the ball), hantaran (passing), dan rembatan (shooting) terasa sangat mantap dan berlainan. Terasa cukup puas.

Setiap kali siri PES dibikin, pasti ia semakin lama semakin terasa dekat dengan bola sepak sebenar. Itulah apa yang dirasai dalam PES 2019 ini. Detik-detik cemas rawak (randomness) dalam bola sepak itu sentiasa berlaku dalam game ini.
Kelajuan Larian Yang Lebih Masuk Akal

Membincangkan lebih lanjut tentang gameplay PES 2019, perkara pertama yang ingin penulis tekankan di sini ialah bagaimana Konami menyeimbangkan (balancing) kelajuan larian kepada setiap pemain. Setakat ini, daripada senarai pemain yang ada dalam versi demo ini, penulis tidak menemui mana-mana pemain yang kelajuan lariannya terlalu overpowered (OP).
Dalam versi demo ini, kita ada Mo Salah, Sadio Mane, Lionel Messi, Ousmane Dembele, Jordi Alba, Paulo Dybala, sekadar menamakan beberapa pemain yang laju — mereka-mereka ini tidak boleh sesuka hati bermaharaja lela dengan memotong mana-mana pemain dengan kelajuan lariannya.

Tiada lagi taktik di mana pemain akan menolak bola sejauh mungkin dan kemudian berlari meninggalkan pemain pertahanan yang perlahan lariannya. Tiada lagi pemain pertahanan yang mudah tercicir.
Secara tak langsung, daripada kelajuan larian yang tidak OP ini, kemahiran menggelecek untuk pemain yang sedang menyerang perlu lebih ditagih. Bukan lagi era di mana pemain menyerang boleh menggelecek dengan hanya spam larian semata-mata.
Shooting Yang Lebih Padu

Seperti juga penambahbaikan untuk kelajuan larian, shooting dalam PES 2019 juga membawakan mekanik yang lebih padu dan tiada lagi sepakan yang terlalu dijangka (preditable). Lebih banyak randomness seperti dalam bola sepak sebenar.
Teknik sepakan, gerak badan, sudut sepakan, dan keseimbangan badan semasa membuat shooting perlu diambil kira dengan lebih teliti. Pernah banyak kali, situasi satu-lawan-satu dengan penjaga gol, penulis tidak dapat menterjemahkannya kepada jaringan, sesuatu yang wajib gol dalam PES 2018, tapi tidak untuk PES 2019.
Tiada Sebarang Kejutan

Di sebalik gameplay open-play mantap yang penulis sebutkan di atas, permainan set-piece boleh dikatakan menggunakan sistem dan mekanik yang sama sahaja dengan siri tahun lalu. Cara pemain off-the-ball membuat larian apabila sepakan percuma/sudut diambil, cara membuat sepakan lencong, dan beberapa mekanik lain — semuanya dikekalkan.
Bagaimana para pemain untuk menerima permainan set-piece yang sama ini, bergantung kepada harapan masing-masing. Maksudnya, ada pemain yang sudah sukakan mekanik sepakan percuma dan sepakan sudut yang ada dalam PES 2018 — dan membawakannya semula ke dalam PES 2019 adalah sesuatu yang menggembirakan mereka.
Manakala, ada juga pemain mahukan pembaharuan pada setiap tahun untuk sistem dan mekanik permainan set-piece. Maka, mungkin sebahagian pemain ini akan kurang gemar dengan pengekalan yang sama ini.
Bagi penulis secara peribadi, penulis lebih sukakan sistem dan mekanik permainan set-piece yang sama dengan PES 2018. Berbeza dengan permainan set-piece yang ditawarkan dalam PES 2017 dan ke bawah, yang boleh dikatakan terlalu kompleks untuk difahami.
Review Bakal Tiba

Seperti biasa, versi demo hanyalah untuk kita mencuba gameplay di atas padangnya sahaja. Tiada sebarang mode-mode tambahan yang boleh kita mainkan.
Jadi, review penuh dalam siri Boleh Beli or Boleh Blah!? akan kami sediakan apabila PES 2019 akan dilancarkan sepenuhnya pada 30 Ogos ini nanti. Jangan lupa!

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Fortnite Berjaya Jual 5 Juta Battle Pass Pada Hari Pertama Season 3

Barangan kosmetik sememangnya satu model jualan yang berkesan!

Fortnite Battle Royale mempunyai model pas bermusim yang digelar Battle Pass. Diperkenalkan buat pertama kalinya pada Season 2, ia merupakan sebuah progression yang pemain boleh unlock item-item seperti pakaian, glider, pickaxe, emote dan lain-lain sekiranya pemain menghabiskan beberapa puluh jam untuk mengumpul Battle Star yang cukup.
Penganalisis Michael Pachter mendedahkan yang Epic Games pernah memberitahunya bahawa Battle Pass untuk Season 3 berjaya terjual sebanyak 5 juta semasa musim tersebut dilancarkan pada hari pertama (22 Februari 2018). Satu jumlah yang amat menakjubkan!
Dalam temuramah bersama GamesBeat, Pachter berkata:
“Kamu boleh mainkan Game Pass selamanya dengan membelanjakan USD10 sekali. Ia sangat bijak. Pemain akan melihat pemain lain ada skin yang sukar untuk didapatkan, dan lebih ramai pemain akan membeli Game Pass. Epic memberitahu saya 12 minggu lalu yang mereka menjual 5 juta Game Pass pada hari pertama. USD50 juta dalam satu hari? Ia satu model bisnes yang baik. Saya rasa banyak penerbit akan meniru itu dan bergerak ke kosmetik supaya tiada siapa akan merungut tentang pay-to-win.”
Kenyataan “USD50 juta dalam satu hari” itu mungkin kurang tepat kerana apabila pemain berjaya mencapai Tier tertinggi dalam Battle Pass musim sebelumnya, pemain akan mempunyai Vbucks (matawang dalam game) yang cukup untuk membeli Battle Pass pada musim seterusnya. Dalam kata mudah, pemain hanya perlu membeli sekali sahaja Battle Pass itu yang berharga USD10.
Walau bagaimanapun, berjaya membuat 5 juta pemain “membeli” Battle Pass pada hari pertama memang sesuatu yang cukup membanggakan.
Harus diingat, itu adalah apa yang berlaku pada Season 3. Berapa pula jumlah yang berjaya dikumpul pada hari pertama untuk Season 4 (1 Mei 2018)? Dengan bilangan pemain Fortnite yang semakin hari semakin bertambah, pastinya bilangan tersebut turut bertambah dengan signifikan.

Adakah korang salah seorang pemain yang membeli Battle Pass dalam Fortnite?


Koleksi Game Segera PlayStation Plus Untuk September 2017

Koleksi game kali ini diserikan dengan satu game PS VR percuma.

Anda boleh mula menambah game ke dalam koleksi game PlayStation bermula pada 7 September sehingga 4 Oktober 2017!
Jom kita lihat lima game ditawarkan bagi bulan September khas untuk PlayStation Plus Asia (R3):
inFamous Second Son (PS4)

Siri game inFamous terkenal yang dibangunkan oleh Sucker Punch bersambung kembali dengan protagonis baru iaitu Delsin Rowe, seorang Conduit yang boleh menyerap pelbagai elemen seperti api, asap, konkrit atau bermacam-macam lagi.
Kehidupan Delsin menjadi kacau-bilau apabila kuasa unik Conduit menjadikan dia diburu oleh satu organisasi bernama Department of Unified Protection (D.U.P) yang bertanggungjawab untuk menangkap dan mengawal beberapa Conduit yang tinggal selepas kejadian berlaku dalam inFamous 2.
Antara keluarga dan kuasa Conduit, Delsin harus membebaskan diri daripada menjadi tahanan D.U.P dan berganding bersama Conduit lain di sekitar Seattle untuk menumpaskan D.U.P.
BOUND: Shattered Kingdom (PS4)

Tarian ialah satu ekspresi seni yang telah wujud sejak sekian lama dan gerak geri tubuh badan kita adalah salah satu cara untuk melepaskan stres.
Menari ke dalam minda seorang wanita yang membayangkan zaman kanak-kanaknya dalam dunia penuh imaginasi dan fantasi BOUND: Shattered Kingdom. Setiap gerak geri tarian membawa anda masuk ke dalam atmosfera besar disertakan sekali bersama cabaran platforming dan selami perasaan protagonis dalam perjalanan penuh emosi.
RIGS Mechanized Combat League (PS VR)

Sempena menyambut ulang tahun pertama PS VR, RIGS Mechanized Combat League membolehkan pemain duduk di dalam kokpit mengawal mecha besar dan berdepan dengan mecha-mecha lain. Alkisahnya 50 tahun akan datang, pertandingan perlawanan antara mecha menjadi suatu kelaziman dalam acara sukan di seluruh dunia.
Anda boleh bermain secara solo atau menyertai sesi multiplayer dan bertanding antara satu sama lain dalam pelbagai mode ditawarkan dalam game ini.
DEEMO: The Last Recital (PS Vita)

Hanya melodi piano bergema didengari oleh seorang entiti misteri dipanggil sebagai Deemo yang tinggal seorang diri di sebuah istana. Alunan muzik piano yang dimainkan oleh seorang perempuan cilik menghidupkan suasana di sekeliling istana namun bukan semua pihak sukakan pianonya.
DEEMO: The Last Recital menggunakan konsep game mobile seperti Cytus dan Piano Tiles memerlukan konsentrasi pemain untuk tekan semua not muzik dengan sempurna.
Tokyo Jungle (PS3)

Tiada lagi manusia tinggal di Tokyo, hanya tinggal haiwan yang menguasai kota metropolitan Tokyo bertukar menjadi satu rimba besar. Jadilah raja dan ratu rimba bertarung untuk kelangsungan hidup daripada dibaham oleh haiwan-haiwan lain.
Terdapat dua mode dalam game ini iaitu story mode yang memberikan satu jalan cerita tentang bagaimana haiwan menguasai Tokyo berkait paut dengan misteri kehilangan manusia dan juga multiplayer di mana pemain boleh bertarung untuk menyelamatkan haiwan mereka dan terus bersaing dalam leaderboard.
Tak sempat nak tengok game percuma untuk PS Plus bulan Ogos? Jangan risau anda masih lagi berpeluang penuhkan lagi koleksi game PlayStation anda sehingga 6 September 2017.


FFXV : Free Tech Demo Akan Memaparkan Noctis Si Anak Kecil Sebagai Lead Character

Sama ada anda boleh bermain menjadi Noctis pada usia kanak-kanak belum lagi dikenalpasti. Tapi yang pastinya Noctis kecil bakal menjadi lead character di Free Tech Demo kelak!

Di Taipei Games Show baru-baru ini, Square Enix turut memberikan sedikit info lagi mengenai FFXV dan mengenai event Uncovered : Final Fantasy XV yang bakal diadakan pada 30-Mac ini.
JomBaca: Final Fantasy XV: Square Enix Bakal Mengumumkan Tarikh Release Pada 30 Mac!
Semasa event ini, Square Enix akan release satu free tech demo kepada para pemain. Samada tech demo ini akan di release secara worldwide atau tidak, bila dan secara mendapat code daripada pre-order atau tidak, itu semua akan kita ketahui semasa event ini.
Screenshot terbaru dari Square Enix mengenai Noctis si Kecil untuk free tech demo nanti
Namun yang pastinya, Square Enix mengesahkan bahawa di dalam tech demo ini, Noctis pada usia kanak-kanak adalah karakter utamanya. Saya disini menjangkakan bahawa kita dapat mengawal pergerakan Noctis si kecil dalam tech demo ini, namun perkara ini hanya akan diketahui di event Uncovered kelak. Kemunculan Noctis kecil di dalam base game nanti belum diketahui. Sama-samalah kita nantikan event pada 30-Mac ini!

Square Enix juga sekali lagi berkongsi mengenai minyak kereta. Ya, kereta yang dinaiki Noctis dan rakan-rakan bukanlah mempunyai minyak yang unlimited. Sebaliknya anda perlu mengisi minyak kereta anda.

Kalau minyak kereta dah habis, terpaksalah anda tolak kereta anda beramai-ramai. Takkan nak biarkan kereta kesayangan Noctis yang bernama Regalia ini, terabai ye tak?


FIFA 18: Comrade_Rasydan Juarai Rah Rah Russia, Menang 2 Tiket Ke Rusia Dan RM5,000!

Untungnya dapat terbang percuma ke Rusia!

Selepas menjalankan empat pusingan kelayakan di empat lokasi berbeza di seluruh negara, Rah Rah Russia akhirnya menemui acara kemuncaknya yang telah berlangsung semalam.
Comrade_Rasydan dari kelayakan Melaka telah dinobatkan sebagai juara dan berjaya memenangi tiket ke Rusia serta wang kemenangan RM5,000.

Comrade_Rasydan berjaya menewaskan FF_Shinge dari kelayakan Selangor dalam aksi final selepas memenangi dua perlawanan pertama dalam format best-of-3.

Rah Rah Russia Football Esports Tournament merupakan sebuah kejohanan FIFA 18 yang dianjurkan oleh Vivo, penaja telefon pintar rasmi bagi Piala Dunia FIFA 2018 bersama-sama dengan Astro, penyiar rasmi di Malaysia.
Acara finale telah berlangsung di Sunway Pyramid, Blue Concourse pada 13 Mei 2018, menyaksikan 8 pemain terbaik FIFA 18 seluruh negara beradu tenaga.


“Kami Tak Janjikan Pingat Emas, Tapi Janji Akan Bermain Seperti Yang Inginkannya” – Pemain Esports Malaysia Ke Sukan Asia Indonesia

Idam bawa pulang kemenangan esports pertama.

Tahun ini, satu sejarah bakal tercipta, amnya kepada temasya sukan kedua terbesar dunia, Sukan Asia, dan khususnya kepada industri esports global.
Buat pertama kalinya dalam mana-mana temasya sukan terbesar, esports bakal diketengahkan sebagai pertandingan demonstrasi dalam Sukan Asia ke-18 di Indonesia. Ia secara tidak langsung memberikan platform persediaan untuk membawanya ke Sukan Olimpik pula.
JomBaca: Alibaba Mahu eSports Di Olimpik 2028 – Tanpa Game ‘Ganas’!
Daripada 6 game yang akan dipertandingkan di negara seberang ini, hanya Pro Evolution Soccer (PES) sahaja yang mempunyai wakil Malaysia. 5 game lain, yang mana para pemain negara terkandas di peringkat kelayakan, ialah Heartstone, StartCraft II, Clash Royale, Arena of Valor (AoV) dan League of Legends (LoL).
Khairul dan Haikal semasa memenangi pusingan kelayakan peringkat Malaysia untuk Sukan Asia 2018.
JomBaca: Dulu Dianaktiri, Kini Dijulang – Satu-Satunya Game Yang Ada Perwakilan Malaysia Di Sukan Asia 2018 Adalah PES 2018
Sebelum berangkat ke Jakarta pada Selasa, 28 Ogos nanti, JomGaming sempat berbual bersama kedua-dua pemain negara kita, Muhamad Khairul Abdul Aziz dan Mohamad Nor Haikal Mohamad Noh, yang mana mereka bakal beradu tenaga dan strategi dalam pertandingan berformatkan co-op itu.
Komuniti PES di Malaysia bergambar bersama Khairul dan Haikal semasa Malaysian Wild Card Tournament pada hujung minggu lalu.
Ikuti perbualan kami di bawah, menanyakan beberapa soalan tentang perkembangan dan persediaan mereka untuk Sukan Asia itu nanti:
JG: Apa persiapan korang untuk Sukan Asia ini? Ada buat latihan-latihan khas yang berbeza berbanding sebelum ini?
Haikal: Hampir setiap hari kita traning dengan pasukan yang diberikan seperti Arsenal dan Barcelona, kami kena traning sangat kuat kerana kami sedar yang kami bukan pasukan pilihan tapi pada kami, kami akan meletakan harapan yang tinggi. Buat masa sekarang , kami masih lagi traning dan tanya pendapat dengan orang lain untuk menambah baik gameplay kami.
Khairul: Ya, saya meluangkan hampir 4-5 jam masa untuk berlatih bermain di rumah serta cuba bermain seberapa banyak permainan bersama rakan-rakan untuk melihat corak permainan berbeza pihak lawan. Di samping itu, kebetulan ada pertandingan Asia Tenggara [PES SEA Finals] yang baru berlangsung minggu lepas, itu merupakan satu perlawanan kompetitif yang mana saya jadikannya sebahagian daripada latihan serta pengalaman yang amat berguna untuk saya terapkan pada pertandingan yang akan kami sertai minggu hadapan.
JG: Apa pula persediaan dari segi mental? Pasti mencabar bermain di hadapan penyokong tuan rumah.
Haikal: Dari segi mental, kami pun dah banyak alami situasi macam ini. Macam di Malaysia pun ada cabaran seperti itu tapi kami tahu yang di negara jiran, penyokong mereka mesti ramai, kami akan membuat persediaan yang rapi untuk menangkis segala cabaran dari penyokong.
Khairul: Dari segi persediaan mental saya rasa itu tidak menjadi masalah kepada saya kerana saya selalu boleh mengatasinya di kejohanan-kejohanan PES yang saya sertai di serata tanah air. Saya juga terfikir untuk memakai earphone sewaktu perlawanan berlangsung.
JG: Apa harapan untuk kejohanan ini? Mampu untuk bawa pulang pingat? Mungkin emas terus? Ehem.
Haikal: Kami sebelum pergi meletakkan harapan sebarang warna pingat, dan mampukah kami untuk bawa balik pingat emas itu, semua bergantung kepada kami dan peluang itu ada. Malaysia antara team yang boleh dikatakan kuat dalam kalangan Asia Tenggara. Kami tidak menjanjikan pingat emas, tetapi kami janji akan bermain seperti orang yang inginkan pingat emas itu.
Khairul: Insyaallah berkat doa dari ibu saya dan juga seluruh rakyat Malaysia saya mungkin akan beroleh kejayaan yang diharapkan. Target saya pada kali ini ingin melayakkan Malaysia ke separuh akhir dan mendapat apa-apa warna pingat yang dipertandingkan.

Keberangkatan Khairul dan Haikal ini semestinya bukan sahaja mendapat sokongan kerajaan, keluarga dan rakan-rakan, malah, turut mendapat tajaan daripada beberapa studio/clan gaming. Pihak-pihak ini ialah:

Kitamen Kuala Terengganu (Gamecca Studio)
JomGaming
KuppyStation
Playhard
Lexder Gaming Station
Antz E-Sport Centre
ATG Gamerz
MisaiFix PES Fan Club
Gamerster
Alpha Gaming
Penyu Street Style

Khairul dan Haikal akan berangkat ke Jakarta, Indonesia dari Kuala Lumpur pada 28 Ogos ini.
Acara demonstrasi esports ini akan diadakan dari 26 Ogos hingga 1 September 2018. PES dijadualkan dimainkan pada hari terakhir, iaitu pada 1 September, iaitu bermula dari 10 pagi hingga 9 malam (waktu tempatan – UTC+7).

Dalam acara kemuncak itu nanti, pasangan negara bakal diletakkan dalam Kumpulan A, bersama-sama dengan pemain-pemain dari negara Hong Kong, Iran dan Kazakhstan.
Kumpulan B pula merupakan kumpulan maut. Negara-negara gergasi PES akan bertembung di sebelah sana, iaitu Indonesia, Vietnam, Jepun dan India.

Salah seorang pemain kita, iaitu Khairul atau lebih dikenali dengan nama “Keron”, merupakan pemain PES terbaik negara untuk musim 2017/2018. Hujung minggu lalu, beliau baru sahaja berentap dalam Kejohanan Final PES Asia Tenggara (PES SEA Finals) 2018 (acara individu) — bersama-sama dengan 3 pemain negara lain. Keron menunjukkan prestasi yang agak memberangsangkan apabila berjaya layak sehingga ke peringkat separuh akhir sebelum ditunjukkan pintu keluar oleh pemain dari Vietnam, Le Tam, yang mana seterusnya pemain ini dinobatkan sebagai juara.
Pasangan Keron di Sukan Asia nanti, Haikal juga bukanlah calang-calang pemain PES. Dalam ranking individu tempatan (offline), Haikal merupakan pemain ke-17 terbaik pada musim ini. Ranking ini boleh disemak di laman PESMalaysia.com.
Khairul dan Haikal bersama dua pengurus pasukan mereka, Syed Afifi Hakimi bin Tengku Abdillah (Persatuan Sukan Elektronik Malaysia – ESM) (kiri) dan Mohd Syazwan bin Mohd Hanafie (Majlis Sukan Negara).
Kami ingin mengucapkan setinggi-tinggi tahniah kepada Khairul dan Haikal kerana melayakkan diri ke pusingan akhir dan acara kemuncak. Layaknya mereka ini pun sudah cukup untuk membawakan nama esports tanah air ke persada dunia. Kami di sini nanti bakal mendoakan kejayaan korang agar mampu mencipta sesuatu yang membanggakan di negara Garuda itu nanti!


Pengarah Filem Ghost of Tsushima Kata Akan Ambil Masa Lama Untuk Bikin ‘Dengan Betul’

Berita mengenai pembikinan filem Ghost of Tsushima telah diumumkan kira-kira sembilan bulan yang lalu. Sejak itu, kita tidak mendengar lagi sebarang perkembangan terbaharu mengenai adaptasi itu.
Terkini, pengarahnya, Chad Stahelski telah memberitahu bahawa produksi ini mungkin akan mengambil masa yang agak lama kerana ingin membikin filem ini ‘dengan betul’.
“Kami hanya mahu membikinnya dengan betul,” kata Stahelski, lapor IGN. “Kamu tahulah macam mana adaptasi-adaptasi video game boleh terjerumus. Jadi kami mengambil masa kami dan sedang membuatnya dengan betul. Kami sedang bekerja rapat dengan pembangun-pembangun game itu untuk kami kekalkan apa yang membuatkan game itu hebat.”
Stahelski turut berkongsi yang kru produksi masih sedang mempersiapkan skrip, dan para peminat, katanya, tentu akan sangat gembira dengan apa yang mereka sedang bikin.
Stahelski juga mendedahkan yang beliau sendiri sudah bermain game open-world itu “beberapa kali”.
Apabila ditanyakan mengenai barisan pelakon yang akan membintangi filem tersebut, serta apakah pelakon suara (Bahasa Inggeris) Jin Sakai, Daisuke Tsuje akan kembali menghidupkan watak Samurai itu, Stahelski hanya menjawab ringkas, “kita tengok macam mana. Kami belum fikir sejauh itu.”
Chad Stahelski terkenal sebagai pengarah siri filem John Wick. Memikirkan aksi yang telah disajikan dalam John Wick serta pertarungan Samurai dalam Ghost of Tsushima, ia sudah cukup membuatkan kita semua tidak sabar menantikannya.
Filem Ghost of Tsushima kini masih dalam pembikinan, sebuah produksi kerjasama antara Sony Pictures dan PlayStation Productions.


The Crew 2 Mahu Jadi Game Sukan Permotoran Extreme Dalam Trailer Ala Inception

The Crew 2, sekuel kepada game racing open-world Ubisoft mahu jadi lebih dari sekadar street-racing dengan kereta malah terdapat perlumbaan kapal terbang, motorsikal dan bot.

Video trailer E3 2017 di Ubisoft tersebut menunjukkan diversiti kenderaan yang boleh dipandu seperti helikopter, motor bot, kereta off-road, buggy dan banyak lagi.

Kita juga dapat melihatkan suasana New York, San Fransisco, California dan geografi sebelah Southwest di dalam trailer tersebut dalam keadaan ala-ala Inception.

The Crew 2 akan berada di PlayStation 4, PC dan Xbox One pada awal tahun 2018.


Akaun Twitter Rasmi PES Perli Grafik Wajah Dalam FIFA 19 Yang Tak Lawa

Jom makan popcorn.

Perseteruan antara siri game PES dan FIFA sememangnya sudah ada sejak azali lagi. Menjelang pelancaran PES 2019 dan FIFA 19, beberapa gameplay telahpun diperlihatkan kepada umum, dan ia telah menarik perhatian beberapa pemain bola sepak sebenar.
Pemain sayap Manchester United, Jesse Lingard telahpun meng-tweet kepada EA Sports untuk mereka mengemaskini potongan rambut beliau dengan style yang baru. Lingard berseloroh dengan mengatakan yang potongan rambutnya dalam siri game FIFA kelihatan sentiasa sama sejak 99 tahun yang lalu.

Can you change my haircut now please had the same trim on your game for 99 years 🙃🙃🙃 @EASPORTSFIFA
— Jesse Lingard (@JesseLingard) August 14, 2018
Kemudian, pemain Crystal Palace, Wilfried Zaha telah quote tweet tersebut untuk mengiyakan apa yang dikatakan oleh Lingard, serta turut memohon untuk EA Sports melakukan perubahan yang sama kepada wajahnya.

Mine too please while I’m here thank you 😅 @EASPORTSFIFA https://t.co/b0Im81uWow
— Wilfried Zaha (@wilfriedzaha) August 14, 2018
Perbualan ini bertambah menarik apabila tweet Zaha telah dibalas oleh akaun rasmi Pro Evolution Soccer, memuatnaik GIF yang memperlihatkan wajah Zaha dan mengatakan yang wajahnya akan kelihatan sangat baik dalam PES 2019.

Hey Wilf. You'll be looking 🔥 in PES this year. #PES2019 pic.twitter.com/A2rYM3nS7b
— eFootball PES (@officialpes) August 15, 2018
Seterusnya, Zaha sendiri telah quote tweet dari akaun rasmi PES itu dan “meluluskan” wajahnya dengan memberikan emoji “okay”.

Decent that 😅👌 https://t.co/Vr5lW8fWMY
— Wilfried Zaha (@wilfriedzaha) August 15, 2018
PES 2019 akan dilancarkan pada 30 Ogos ini, manakala FIFA 19 akan dilancarkan pada 28 September ini. Kedua-duanya akan dikeluarkan untuk PC, PS4 dan Xbox One.


Video Perbandingan ‘Loading Time’ Antara PS4 Dengan PS5 Diperlihatkan Oleh Sony

Sebuah video telah dimuatnaik oleh wartawan The Wall Street Journal yang memberikan kita sekilas pandang bagaimana berkuasanya PlayStation 5 kelak.

Takashi Mochizuki memuatnaik video ini melalui akaun Twitternya dengan kapsyen, “Video rasmi daripada Sony yang membandingkan prestasi PS4 Pro dengan PlayStation generasi seterusnya.” Disebabkan Sony masih belum mengumumkan nama rasminya, ia buat masa ini hanya digelar sebagai “PlayStation generasi seterusnya”, yang mana pastinya ramai menjangkakan ia bakal digelar ‘PlayStation 5″.
Korang boleh tonton video di bawah, memperlihatkan loading time melalui game Marvel’s Spider-Man.

Sony's official video comparing performance of PS4 Pro vs next-gen PlayStation pic.twitter.com/2eUROxKFLq
— Takashi Mochizuki (@6d6f636869) May 21, 2019
Amacam? Cukup pantas untuk prestasi generasi konsol seterusnya?


Segalanya Yang Korang Perlu Tahu Tentang Versi Demo FIFA 19 – Tarikh Keluar, Senarai Pasukan, Game Mode!

Piala Dunia dah habis, masa untuk beralih fokus ke musim baru!

FIFA 19 akan dilancarkan sepenuhnya kira-kira dua bulan dari sekarang, iaitu pada 28 September 2018. Kita semestinya sudah semakin tidak sabar untuk mencuba versi demonya, bagi mendapatkan gambaran apakah pembaharuan yang bakal dibawakan ke dalam siri game ini pada tahun ini.
Jadi, artikel ini akan menyediakan korang dengan segala info tentang versi demo FIFA 19!
Tarikh Pelancaran

Seperti kebiasan setiap tahun, versi demo untuk siri game ini akan dikeluarkan dua minggu sebelum game sebenar dilancarkan. Maka, versi demo yang korang boleh muat-turun secara percuma ini akan dikeluarkan pada 11 September 2018.
Platform

Bermula tahun ini, EA Sports buat pertama kalinya akan meninggalkan platform konsol generasi terdahulu dalam melancarkan siri FIFA. FIFA 19 akan hanya dilancarkan di PC, PS4 dan Xbox One, serta tidak akan melancarkannya di PS3 dan Xbox 360.
Jadi, secara mudahnya, versi demo juga akan hanya dikeluarkan di PC, PS4 dan Xbox One. Kepada korang yang masih lagi bermain di PS3 dan Xbox 360, inilah masanya untuk berpindah ke generasi konsol masakini.
Senarai Pasukan

Versi demo FIFA 19 akan membawakan sembilan pasukan yang korang boleh cuba, yang mana semuanya adalah kelab dari Eropah. Kelab-kelab tersebut ialah:

Atlético de Madrid
Borussia Dortmund
FC Bayern
Juventus
Manchester City
Manchester United
Paris Saint-Germain
Real Madrid
Tottenham Hotspur

Game Mode

Tiga game mode akan ditampilkan dalam versi demo FIFA 19. Pertama adalah Kick-Off, mode exhibition biasa yang korang boleh mainkan.
Keduanya, EA Sports pastinya ingin memperkenalkan UEFA Champions League (UCL) kepada para pemain, satu lesen yang akan pertama kali muncul dalam siri game FIFA, selepas 10 tahun menjadi hak eksklusif dalam siri game PES. Persembahan dan UI yang bertemakan UCL akan diketengahkan dalam mode ini.
Ketiga, mereka turut membawakan mode The Journey: Champions, kisah ketiga dan terakhir untuk Alex Hunter, karakter pemain bola sepak rekaan yang terdapat dalam story mode FIFA ini. Seperti tahun-tahun sebelum ini, EA Sports pastinya akan memberikan sedikit gambaran untuk pemain cuba apakah yang ditampilkan dalam kisahnya pada kali ini dalam versi demo ini.
Saiz Fail

Berapakah saiz fail untuk versi demo ini? Ia tidaklah terlalu besar.
Di PS4, saiz yang akan korang muat-turun ialah 7.3GB, manakala di Xbox One, saiznya ialah 8GB. EA Sports masih tidak mendedahkan saiz fail untuk platform PC.

Jadi, peminat tegar FIFA semua harap bersabarlah ya. Awal bulan September nanti korang akan dapat cuba versi demo ini!
JomBaca: Cristiano Ronaldo Berpindah Ke Juventus – Apa Bakal Terjadi Kepada Muka Hadapan FIFA 19?


Cindy Aurum, Si Mekanik Cilik Dari Final Fantasy XV Oleh Play Arts Kai!

Mekanik kegemaran ramai dari siri Final Fantasy XV muncul dalam koleksi Play Arts Kai.

Selepas respon yang positif untuk Final Fantasy XV, Square Enix telah berkongsi sedikit teaser untuk koleksi figurin Play Arts Kai. Model terbaru ini adalah Cindy Aurum, yang merupakan salah satu watak yang penting untuk menaik taraf Regalia, kereta bagi Noctis dan sahabat-sahabatnya.
Berikut adalah sedikit teaser yang telah dikongsi oleh Square Enix.
https://twitter.com/FFXVJP/status/807167703790125056
Jika anda terlepas peluang membaca review Final Fantasy XV, anda boleh baca mengenainya di sini.